**აჭარის ავტონომიური რესპუბლიკის განათლების, კულტურისა და სპორტის სამინისტროს პროგრამების/ქვეპროგრამების შესრულების**

**2019 წლის ა ნ გ ა რ ი შ ი**

აჭარის ავტონომიური რესპუბლიკის რესპუბლიკური განათლების, კულტურისა და სპორტის სამინისტროს 2019 წლის დაზუსტებული გეგმა განისაზღვრა 53 289.1 ათას ლარით, ხოლო ფაქტიურმა შესრულებამ შეადგინა 51 544,7 ათასი ლარი, რაც გეგმის შესრულების 96,7 პროცენტიანი მაჩვენებელია.

მათ შორის ფაქტიური ხარჯი:

აჭარის ავტონომიური რესპუბლიკის განათლების, კულტურისა და სპორტის სამინისტრო 2019 წელს განათლების სფეროს მიმართულებით ახორციელებს ხუთ პროგრამას:

* საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა;
* განათლების ხელმისაწვდომობის გაზრდა;
* განათლების ხარისხის გაუმჯობესება;
* აჭარაში მოქმედი სახელმწიფო უმაღლესი საგანმანათლებლო დაწესებულებების სამეცნიერო- კვლევითი საქმიანობის ხელშეწყობა და ინფრასტრუქტურის გაუმჯობესება;
* საჯარო სკოლების საპანსიონო მომსახურების, გაძლიერებული (უცხო ენები და ფიზიკა-მათემატიკა) და ინკლუზიური სწავლების ხელშეწყობა.

**პროგრამა ,,საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა“** მოიცავს ორ ქვეპროგრამას: ,,საჯარო სკოლების ინფრასტრუქტურის გაუმჯობესება” და ,,საჯარო სკოლების მატერიალური ბაზის გაუმჯობესება“.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | საჯარო სკოლების ინფრასტრუქტურის გაუმჯობესება | 7 725 340 | 7 543 031 | **97,6 %** |
| 2 | საჯარო სკოლების მატერიალური ბაზის გაუმჯობესება | 494 310 | 492 949 | **99,7 %** |
|  | **სულ ჯამი:** | **8 219 650** | **8 035 980** | **97,8 %** |

***ქვეპროგრამა - საჯარო სკოლების ინფრასტრუქტურის გაუმჯობესება***

წლიური დაზუსტებული გეგმაა 7 725,3 ათასი ლარი, საკასო ხარჯი \_ 7 543,0 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

ქვეპროგრამის ფარგლებში გათვალისწინებული იყო 10 საჯარო სკოლის მშენებლობა, 20 საჯარო სკოლის რეაბილიტაცია, 69 საპროექტო- სახარჯთაღრიცხვო დოკუმენტაციის შესყიდვა.

|  |
| --- |
| 1.სსიპ ხულოს მუნიციპალიტეტის სოფელ განახლების საჯარო სკოლა (მშენებლობა 2019-2021 წწ) - განხორციელდა ძველი შენობის დემონტაჟი, დასრულებულია ახალი შენობის კონსტრუქციული სამუშაოები. სამუშაოები განახორციელა შპს ,,მენეჯმენტმა", დაფინანსებულია 575 911 ლარით; |
| 2.სსიპ ხულოს მუნიციპალიტეტის სოფელ ბეღლეთის საჯარო სკოლა (მშენებლობა 2019-2021 წწ) - განხორციელდა ძველი შენობის დემონტაჟი, დასრულებულია ახალი შენობის საძირკვლის სამუშაოები. სამუშაოები განახორციელა შპს ,,ამხანაგობა ბალავარი ჯგუფმა", დაფინანსება განხორციელდა 366 704 ლარით; |
| 3.სსიპ დაბა შუახევის საჯარო სკოლა (მშენებლობა 2019-2021 წწ) - დასრულებულია შენობის დემონტაჟი, საძირკვლის სამუშაოების ძირითადი ნაწილი. სამუშაოები განახორციელა შპს ,,ნიკამ", სამუშაოები დაფინანსებულია 223 932 ლარით; |
| 4. სსიპ დაბა ქედის საჯარო სკოლა (ძირითადი კორპუსის ნაწილობრივი რეაბილიტაცია და სპორტული დაბაზის მშენებლობა 2019-2021 წწ) - განხორციელდა სკოლის ძირითადი შენობის სახურავის, ფასადის და ეზოს სარეაბილიტაციო სამუშაოები, დასრულებულია სპორტული დარბაზის საძირკვლის სამუშაოების ძირითადი ნაწილი. სამუშაოები განახორციელა შპს ,,ნევ სტაილ ბილდინგმა", დაფინანსებულია 213 778 ლარით; |
| 5. ხელვაჩაურის მუნიციპალიტეტის სოფელ ქედქედის საჯარო სკოლა (მშენებლობა 2019-2021 წწ) - განხორციელდა ძველი შენობის დემონტაჟი, დასრულებულია საძირკვლის სამუშაოები, შენობის კონსტრუქციული სამუშაოები და შენობის გადახურვა. სამუშაოები განახორციელა შპს ,,ვექტორმა", დაფინანსებულია 664 792 ლარით; |
| 6.სსიპ ხელვაჩაურის მუნიციპალიტეტის სოფელ ფერიის საჯარო სკოლა (მშენებლობა 2019-2021 წწ) - განხორციელდა ძველი შენობის დემონტაჟი, დასრულებულია ახალი შენობის საძირკვლის სამუშაოები და პირველი სართულის მშენებლობა. სამუშაოები განახორციელა შპს ,,მტმ", დაფინანსებულია 884 573 ლარით; |
| 7.სსიპ ხელვაჩაურის მუნიციპალიტეტის სოფელ მახოს საჯარო სკოლა (სპორტული და სააქტო დარბაზის მშენებლობა 2019-2021 წწ) - დასრულებულია საძირკვლის სამუშაოები და საყრდენი კედლების მშენებლობა. სამუშაოები განახორციელა შპს ,,ნიკამ", დაფინანსდა 185 958 ლარით; |
| 8.სსიპ ქობულეთის მუნიციპალიტეტის სოფელ ოჩხამურის საჯარო სკოლა (დაწყებითი კორპუსის მშენებლობა 2019-2020 წწ) - დასრულებულია ძველი შენობის დემონტაჟი და ახალი კორპუსის საძირკვლის სამუშაოები. სამუშაოები განახორციელა შპს ,,მარდმა", დაფინანსება განხორციელდა 132 330 ლარით; |
| 9.სსიპ ბათუმის N6 საჯარო სკოლა (არსებული კორპუსის ნაწ/რეაბილიტაცია და მეორე კორპუსის მშენებლობა 2019-2021 წწ) - განხორციელდა ტერიტორიის შემოღობვა, დასრულებულია ახალი შენობისთვის საძირკვლის სამუშაოები. სამუშაოები განახორციელა შპს ,,ალიგატორმა", დაფინანსება განხორციელდა 352 264 ლარით; |
| 10.სსიპ ბათუმის N23 საჯარო სკოლა (მშენებლობა 2019-2021 წწ) - დასრულებულია საძირკვლის სამუშაოები და აშენებულია სამი სართული. სამუშაოები განახორციელა შპს ,,ალიგატორმა", თანხით 951 836 ლარი; |
| **ფაქტიური ხარჯი - 4 552 078 ლარი** |
| 1.სსიპ ხულოს მუნიციპალიტეტის სოფელ ქვედა ვაშლოვნის საჯარო სკოლა (რეაბ. 2019 წელი) - დასრულებულია სპორტული დარბაზის რეაბილიტაცია, სამუშაოები განახორციელა შპს ,,ევრო +", დაფინანსდა 22 727 ლარით; |
| 2. სსიპ ხელვაჩაურის მუნიციპალიტეტის სოფელ ჭარნალის საჯარო სკოლა (რეაბ. 2019 წელი) - დასრულებულია სპორტული დარბაზის რეაბილიტაცია, სამუშაოები განახორციელა ამხანაგობა ,,ერთობამ“, დაფინანსება განხორციელდა 22 391 ლარით; |
| 3. სსიპ ხელვაჩაურის მუნიციპალიტეტის სოფელ ახალსოფლის საჯარო სკოლა (რეაბ. 2019 წელი) - განხორციელდა გათბობის სისტემის და შენობის სახურავის რეაბილიტაცია, მიმდინარეობს ღია სპორტული მოედნის მოწყობა, თანხის ნაწილი გადარიცხულია ავანსად. სამუშაოები განახორციელა შპს ,,მშენებელთა ჯგუფმა", გადარიცხვა განხორციელდა 110 507 ლარის ოდენობით; |
| 4. სსიპ ქობულეთის მუნიციპალიტეტის სოფელი ჩაისუბნის N2 საჯარო სკოლა (რეაბ. 2019 წელი) - დასრულებულია გათბობის სისტემისა და სველი წერტილების რეაბილიტაცია. სამუშაოები განახორციელა ამხანაგობა ,,ერთობამ", დაფინანსება განხორციელდა 20 965 ლარით; |
| 5. სსიპ ბათუმის N14 საჯარო სკოლა (რეაბ. 2019 წელი) -დასრულებულია სააქტო დარბაზის რეაბილიტაცია, სამუშაოები განახორციელა შპს ,,ამბარმა", დაფინანსება განხორციელდა 33 747 ლარით; |
| 6. სსიპ ხელვაჩაურის მუნიციპალიტეტის სოფელ ქვედა მახოს საჯარო სკოლა (ნაწ/რეაბ. 2019 წელი) - დასრულებულია საქვაბის მშენებლობა და ეზოს კეთილმოწყობა. სამუშაოები განახორციელა შპს ,,ნიკამ", ხარჯი გაწეული 36 404 ლარის ოდენობით; |
| 7. სსიპ ხელვაჩაურის მუნიციპალიტეტის სოფელ ახალშენის N1 საჯარო სკოლა (ნაწ/რეაბ. 2019 წელი) - დასრულებულია სპორტული დარბაზის რეაბილიტაცია. სამუშაოები განახორციელა შპს ,,ალსოფ", ხარჯი გაწეულია 223 506 ლარის ოდენობით; |
| 8. სსიპ ხელვაჩაურის მუნიციპალიტეტის სოფელ წინსვლის საჯარო სკოლა (ნაწ/რეაბ. 2019 წელი) - დასრულებულია შენობის სახურავის რეაბილიტაცია. სამუშაოები განახორციელა შპს ,,ამრ", ხარჯის სახით გაწეულია  29 330 ლარი; |
| 9. სსიპ ქობულეთის მუნიციპალიტეტის სოფელ ბობოყვათის საჯარო სკოლა (ნაწ/რეაბ. 2019 წელი) - დასრულებულია სპორტული დარბაზისა და სააქტო დარბაზის რეაბილიტაცია. სამუშაოები განახორციელა შპს ,,ხარისხმა", ხარჯი გაწეულია 485 293 ლარის ოდენობით; |
| 10.სსიპ ქობულეთის მუნიციპალიტეტის სოფელ გვარას საჯარო სკოლა (ნაწ/რეაბ. 2019 წელი)- დასრულებულია შენობის სახურავისა და ფასადის რეაბილიტაცია, კეთილმოწყობილია სკოლის ეზო. სამუშაოები განახორციელა შპს ,,მარდმა", ხარჯი გაწეულია 172 066 ლარის ოდენობით; |
| 11. სსიპ ქობულეთის მუნიციპალიტეტის სოფელ აჭყვისთავის საჯარო სკოლა (ნაწ/რეაბ. 2019 წელი) - დასრულებულია სპორტული დარბაზისა შენობის ფასადის რეაბილიტაცია. სამუშაოები განახორციელა შპს ,,მშენებელი 2017", ხარჯი გაწეულია 178 700 ლარის ოდენობით; |
| 12. სსიპ ქობულეთის მუნიციპალიტეტის სოფელ ხალას საჯარო სკოლა (ნაწ/რეაბ. 2019 წელი) - დასრულებულია შენობის სრული რეაბილიტაცია და გათბობის სისტემის მოწყობა. სამუშაოები განახორციელა შპს ,,მშენებელი 777-7", ხარჯი გაწეულია 259 257 ლარის ოდენობით; |
| 13. სსიპ ქობულეთის მუნიციპალიტეტის სოფელ ზედა აჭყვას საჯარო სკოლა (ნაწ/რეაბ. 2019 წელი) - დასრულებულია შენობის ფასადისა და ღობის სამუშაოები, დასრულებულია სახურავზე თოვლდამჭერის მოწყობა. საბოლოო მიღება-ჩაბარება არ არის გაფორმებული. სამუშაოები განახორციელა შპს ,,ხარისხმა", ხარჯი გაწეულია 19 213 ლარის ოდენობით; |
| 14.სსიპ ქობულეთის მუნიციპალიტეტის სოფელ კვირიკეს N1 საჯარო სკოლა (ნაწ/რეაბ. 2019 წელი) - დასრულებულია გათბობის სისტემის, სპორტული დარბაზისა და ღია მოედნის მოწყობითი სამუშაოები, რომელიც განახორციელა შპს ,,ბაკუმ", ხარჯი გაწეულია 25 035 ლარის ოდენობით; |
| 15.სსიპ ქობულეთის მუნიციპალიტეტის სოფელ ჩაქვის N1 საჯარო სკოლა (ნაწ/რეაბ. 2019 წელი) - დასრულებულია შენობის ფასადის სარეაბილიტაციო სამუშაოები და სპორტული დარბაზის რეაბილიტაცია. სამუშაოები განახორციელა შპს ,,ხარისხმა", ხარჯი გაწეულია 130 057 ლარის ოდენობით; |
| 16. სსიპ ქობულეთის N6 საჯარო სკოლა (ნაწ/რეაბ. 2019 წელი) - დასრულებულია პირველი სართულის რეაბილიტაცია, ფასადისა და ღია სპორტული მოედნის მოწყობითი სამუშაოები, რომელიც განახორციელა შპს ,,ალიგატორმა", ხარჯი გაწეულია 386 035 ლარის ოდენობით; |
| 17. სსიპ ბათუმის N11 საჯარო სკოლა (ნაწ/რეაბ. 2019 წელი) - დასრულებულია ღობის სარეაბილიტაციო სამუშაოები, რომელიც განახორციელა შპს ,,ბაკუმ", ხარჯი გაწეულია 22 439 ლარის ოდენობით; |
| 18. სსიპ ბათუმის N1 საჯარო სკოლა - განხორციელდა ელექტრო სამუშაოების შესყიდვა, კედლის კონდენცირება და ელ.სიმძლავრის გაზრდა, დასრულებულია კორპუსებს შორის გადასასვლელი მოწყობილობა. სამუშაოები განახორციელა შპს ,,ელიტელი", შპს ,,ამრ", შპს ,,ენერგო პრო ჯორჯია", ხარჯის სახით გაწეულია 79 707 ლარი; |
| 19.სსიპ ბათუმის N26 საჯარო სკოლა - დასრულებულია შენობის შიდა ნაწილობრივი რეაბილიტაცია (საკლასო ოთახები, დერეფანი, სველი წერტილები). სამუშაოები განახორციელა შპს ,,ბეგურმა", ხარჯის სახით გაწეულია 84 093 ლარი; |
| 20. სსიპ ბათუმის N27 საჯარო სკოლა - დასრულებულია საქვაბის მშენებლობა და ღობის მონტაჟი, სამუშაოებს ახორციელებს შპს ,,მშენებელთა ჯგუფი", საბოლოო მიღება-ჩაბარების აქტი არ არის გაფორმებული, ხარჯის სახით გაწეულია 95 688 ლარი. |
| **ფაქტიური ხარჯი - 2 437 160 ლარი** |
| შესყიდულია 36 პროექტი; 12 პროექტზე თანხა გადახდილია ავანსის სახით, მოწოდება განხორციელდება 2020 წლის დასაწყისში; 20 საჯარო სკოლის სახანძრო უსაფრთხოების პროექტზე ხელშეკრულება გაფორმებულია და თანხა გაცემულია ავანსად.  ერთი პროექტი შედგენილ იქნა ქვეპროგრამის კოორდინატორის მიერ; **ხარჯის სახით გაწეულია 410 306 ლარი;** |
| ქვეპროგრამით გათვალისწინებული სკოლების სამუშაოებზე განხორციელდა ტექნიკური ზედამხედველობა/ექსპერტიზა,  **თანხით 109 759 ლარი;** |
| საავტორო ზედამხედველობა განხორციელდა მხოლოდ ერთ შემთხვევაში, ბეღლეთის საჯარო სკოლის პროექტში ცვლილების შეტანის საჭიროებიდან გამომდინარე, **ხარჯის სახით გაწეულია 2 000 ლარი;** |
| ქვეპროგრამას ჰყავს ორი კოორდინატორი, **ხარჯის სახით გაწეულია 31 427 ლარი;** |
| **ხარჯის სახით გაწეულია - 300 ლარი;** |

ზემოაღნიშნილიდან გამომდინარე მიმდინარეობს 10 საჯარო სკოლის მშენებლობა (მშენებლობის ვადები გაწერილია ორ და სამ წელზე), დასრულდა 19 საჯარო სკოლის რეაბილიტაცია და დასრულების ეტაპზეა ერთი საჯარო სკოლა (ახალსოფლის საჯარო სკოლა);

გეგმასა და ფაქტს შორის სხვაობა, 182 310 ლარი, წარმოადგენს ეკონომიას.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 97,6 %**

***ქვეპროგრამა - საჯარო სკოლების მატერიალური ბაზის გაუმჯობესება***

წლიური დაზუსტებული გეგმა შეადგენს 494,3 ათას ლარს, საკასო ხარჯი \_ 492,9 ათას ლარს.

ქვეპროგრამის ფარგლებში საანგარიშო პერიოდში განხორციელდა შემდეგი საქმიანობა:

20 საჯარო სკოლის ბიბლიოთეკა შევსებულია მხატვრული ლიტერატურით;

10 საჯარო სკოლა უზრუნველყოფილია ფიზიკის ელექტრონული ლაბორატორიით;

20 საჯარო სკოლა აღჭურვილია სპორტული ინვენტარით;

5 საჯარო სკოლა აღჭურვილია ლაბორატორიის კომპლექტით;

15 საჯარო სკოლა აღჭურვილია თანამედროვე ინვენტარით;

შეძენილია ბიბლიოთეკის რემოდელირების პროექტი.

|  |
| --- |
| 20 საჯარო სკოლის ბიბლიოთეკა შევსებულია მხატვრული ლიტერატურით, მომწოდებელი შპს "წიგნის სამყარო", თანხით 88 895 ლარი; |
| 10 საჯარო სკოლა უზრუნველყოფილია ფიზიკის ელექტრონული ლაბორატორიით, მომწოდებელი შპს "მეცნიერების, განათლებისა და ინოვაციური ტექნოლოგიების აკადემია", ღირებულება **50 000** ლარი; |
| 20 საჯარო სკოლა აღჭურვილია სპორტული ინვენტარით მომწოდებელი შპს "თიემი", ღირებულება 77 777 ლარი. |
| 5 საჯარო სკოლა აღჭურვილია ლაბორატორიის კომპლექტით, მომწოდებელი შპს "ნიულაბი",  ღირებულება 51 100 ლარი; |
| 15 საჯარო სკოლა აღჭურვილია თანამედროვე ინვენტარით, მომწოდებელი შპს "ეგლო ჯორჯია", ღირებულება 220 000 ლარი; |
| შეძენილია ბიბლიოთეკის ერთი რემოდელირების პროექტი, შემსრულებელი შპს ,,არქ-დიზაინ ჯგუფი" ღირებულება 51 77 ლარი. |
| **ფაქტიური ხარჯი - 492 949 ლარი** |

1 361 ლარის აუთვისებლობა წარმოადგენს სატენდერო ეკონომიას. ქვეპროგრამით გათვალისწინებული იყო 5 ბიბლიოთეკის რემოდელირება - პროექტის შეძენა. გამომდინარე იქედან, რომ 2020 წლის ქვეპროგრამაში გათვალისწინებულია მხოლოდ ერთი სკოლის ბიბლიოთეკის რემოდელირება, საანგარიშო წელს შეძენილ იქნა მხოლოდ ერთი პროექტი.

პროგრამა ხორციელდება დაბრკოლების გარეშე.

**შესრულების პროცენტი წლიურ გეგმასთან: 99,7 %**

**პროგრამა** - **განათლების ხელმისაწვდომობის გაზრდა**

მოიცავს ოთხ ქვეპროგრამას.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | ვასწავლოთ მომავალი წარმატებისთვის | 320 000 | 319 012 | **99,7 %** |
| 2 | სტუდენტთა დახმარება | 957 000 | 950 422 | **99,3 %** |
| 3 | უმაღლესი განათლების ხელშეწყობა | 215 000 | 208 697 | **97,1 %** |
| 4 | სწავლა საზღვარგარეთ | 682 500 | 673 600 | **98,7 %** |
|  | **სულ ჯამი:** | **2 174 500** | **2 151 731** | **98,9 %** |

***ქვეპროგრამა - ვასწავლოთ მომავალი წარმატებისთვის***

წლის დაზუსტებული გეგმა შეადგენს 320,0 ათასი ლარს, საკასო ხარჯი \_ 319,0 ათასი ლარს.

აჭარის ავტონომიური რესპუბლიკის მაღალმთიანი მუნიციპალიტეტების (ქედა, შუახევი, ხულო) საჯარო სკოლებში დასაქმებულია (საშუალოდ) 29 მასწავლებელი, თანხით 261 242 ლარი;

დაფინანსდა 3 საზაფხულო სკოლა, სადაც მონაწილეობა მიიღო საჯარო სკოლის ოთხმოცმა მოსწავლემ.

დაფინანსების ოდენობამ შეადგინა: ა(ა)იპ შუახევის ინტელექტ-კლუბი - 11 975 ლარი, ა(ა)იპ ბათუმის განათლების, განვითარებისა და დასაქმების ცენტრი - 15 956 ლარი და ა(ა)იპ ,,საორსა" - 8 600 ლარი, სულ თანხით \_ 36 531 ლარი.

დაფინანსებულია ერთი სეზონური სკოლა, სსიპ ბათუმის N4 საჯარო სკოლა - 1 390 ლარით.

დაჯილდოვდა 35 ღვაწლმოსილი პედაგოგი და წახალისდა ქვეპროგრამის ფარგლებში დასაქმებული (საშუალოდ) 29 მასწავლებელი, თანხით 19 848 ლარი.

გეგმასა და ფაქტს შორის არსებული სხვაობა, 989 ლარი, წარმოადგენს ქვეპროგრამის ეკონომიას.

ქვეპროგრამა ხორციელდება დაბრკოლების გარეშე.

**შესრულების პროცენტი წლიურ გეგმასთან: 99,7 %.**

***ქვეპროგრამა - სტუდენტთა დახმარება***

წლიური დაზუსტებული გეგმა შეადგენს 957,0 ათას ლარს, საკასო ხარჯია 950,4 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

891 სტუდენტმა მიიღო დაფინანსება საერთო თანხით 943 091 ლარი;

განხორციელდა 71 წარმატებულ სტუდენტთან შეხვედრა, რომლებსაც საჩუქრად გადაეცათ ყურსასმენი და ენერგო ბანკი, ხარჯი გაწეულია 7 331 ლარის ოდენობით.

6 578 ლარი შეადგენს გეგმასა და ფაქტს შორის არსებულ სხვაობას.

ქვეპროგრამა ხორციელდება დაბრკოლების გარეშე.

**შესრულების პროცენტი წლიურ გეგმასთან: 99,3 %.**

***ქვეპროგრამა - უმაღლესი განათლების ხელშეწყობა***

წლის დაზუსტებული გეგმა შეადგენს 215,0 ათას ლარს, საკასო ხარჯი \_ 208,7 ლარს.

დაფინანსდა 12 საჯარო ლექცია, თანხით 13 650 ლარი, მათ შორის:

|  |
| --- |
| 1. ნანა შარიქაძე "ქართული პროფესიული მუსიკა", ესწრებოდა დაახლოებით 60 მსმენელი; |
| 2. გიორგი კრავეიშვილი "სამხრეთ დასავლეთ საქართველოს მუსიკალური ფოლკლორი", ესწრებოდა დაახლოებით 50 მსმენელი; |
| 3. ალექსანდრე ხარაზიშვილი " სიმრავლის და ზომის თეორია", ესწრებოდა დაახლოებით 70 მსმენელი; |
| 4. პაატა კერვალიშვილი "ბირთვული გამოსხივების ბორის იზოტოპები", ესწრებოდა 50 მსმენელი; |
| 5. ქეთევან გურჩიანი, ,,აკადემიური პატიოსნება - პლაგიატი“, ესწრებოდა დაახლოებით 40 მსმენელი; |
| 6. თამარ ბრეგვაძე, ,,კვლევის მეთოდები პრაქტიკაში“, ესწრებოდა დაახლოებით 60 მსმენელი; |
| 7. ქეთევან ცინცაძე, ,,ზრდასრულთა განათლების მოკლევადიანი კურსების დაგეგმვისა და განხორციელების სპეციფიკა“. ესწრებოდა დაახლოებით 70 მსმენელი; |
| 8. ერეკლე ყოლბაია, "ახალი ამერიკული პოეზია 1950 -იანი წლებიდან დღემდე“, 40 მსმენელი; |
| 9. კონსტანტინე ნაცვლიშვილი, ,,საქართველოს გამოწვევები კულტურის პოლიტიკის სფეროში“, ესწრებოდა დაახლოებით 100 მსმენელი; |
| 10. თომას კრუსმანი -"The Europeanisation of criminal law and the role of human rights''. ესწრებოდა დაახლოებით 80 მსმენელი; |
| 11. სოფო ზვიადაძე, ,,ქალაქი როგორც მეხსიერების რუკა“, ესწრებოდა დაახლოებით 50 მსმენელი; |
| 12. გიორგი კეკელიძე, "ადამიანი და თავისუფლება", ესწრებოდა დაახლოებით 60 მსმენელი; |

სამეცნიერო ღონისძიებაში მონაწილეობისათვის დაფინანსდა 11 აპლიკანტი, თანხით 26 270 ლარი, მათ შორის:

|  |
| --- |
| 1. ეთერ სარალიძე - დანია/კოპენჰაგენი ევროპის ნეიროფსიქოფარმაკოლოგთა 32-ე კონგრესი; |
| 2. გიორგი აბუსელიძე - აზერბაიჯანი/ბაქო ICLEL 2019-ის განათლებისა და ლიდერობის საერთაშორისო კონგრესი; |
| 3. ნუგზარ ღომიძე - ბულგარეთი/სოზოპოლი ოპტოელექტრონიკისა და ლაზერის 8-ე საერთაშორისო კონფერენცია; |
| 4. მაკა მურადაშვილი - ავსტრია/ვენა მიკრობთა ურთიერთქმედებისა და მიკრობული ეკოლოგიის მე-14 საერთაშორისო კონფერენცია; |
| 5. ლალი თავაძე - საფრანგეთი/პარიზი International Conference on Psychology, Language and Teaching; |
| 6. ლია დავითაძე - ჰოლანდია/როტერდამი მე-2 საერთაშორისო კონფერენცია სწავლა-სწავლებისა და განათლების საკითხებზე; |
| 7. ივდით დიასამიძე - საფრანგეთი/პარიზი International Conference on Psychology, Language and Teaching; |
| 8. როინ მალაყმაძე - რუმინეთი/კონსტანცა, ,,მატერიალური და სულიერი კულტურა საქართველოსა და რუმინეთში I ათასწლეულში“; |
| 9. გიორგი გაბედავა - შვეიცარია/ციურიხი ტურიზმის, ტრანსპორტირებისა და ლოჯისტიკის 640-ე საერთაშორისო კონფერენცია; |
| 10. ვლადიმერ ღლონტი - პორტუგალია/ლისაბონი International Conference Developments in Economic Theory and Policy; |
| 11. ნათია ქათამაძე - საფრანგეთი/პარიზი International Conference on Psychology, Language and Teaching; |

დაფინანსდა 4 კონფერენცია, თანხით 76 812 ლარი, მათ შორის:

|  |
| --- |
| 1. სსიპ ბათუმის შოთა რუსთაველის სახელმწიფო უნივერსიტეტი. იაპონია-ხმელთაშუა ზღვის ქვეყნების მე-11 საერთაშორისო ვორქშოფი. გამოყენებითი ელექტრომაგნიტური ინჟინერია მაგნიტურ, ზეგამტარულ, მრავალფუნქციურ ნანო მასალებში; |
| 2. სსიპ - ბათუმის ხელოვნების სასწავლო უნივერსიტეტი, ,,კულტურა და ხელოვნება თანამედროვეობის კონტექსტში“; |
| 3. სსიპ ბათუმის შოთა რუსთაველის სახელმწიფო უნივერსიტეტი, ,,ბიზანტოლოგია საქართველოში -5“; |
| 4. სსიპ - სასწავლო უნივერსიტეტი - ბათუმის სახელმწიფო საზღვაო აკადემია. Internatianal Maritime Lecturers Association Conference \_IMLA; |

დაფინანსდა 4 სეზონური სკოლა, თანხით 67 965 ლარი, მათ შორის:

|  |
| --- |
| 1. ა(ა)იპ სოციალური კვლევისა და ანალიზის ინსტიტუტი. სოციალური მუშაობის სერტიფიცირების პროგრამის მომზადება ერთი დღის განმავლობაში ესწრებოდა დაახლოებით 50 მსმენელი ; |
| 2. კონსტიტუციური დემოკრატიის საზაფხულო სკოლა - ფ/პ მალხაზ ნაკაშიძე. ერთი დღის განმავლობაში ესწრებოდა დაახლოებით 45 მსმენელი; |
| 3. სსიპ ბათუმის შოთა რუსთაველის სახელმწიფო უნივერსიტეტი. ბათუმის VIII საერთაშორისო ჰუმანიტარია-დიგიტალური ჰუმანიტარია, ერთი დღის განმავლობაში ესწრებოდა დაახლოებით 50 მსმენელი; |
| 4. იმედა იაკოვენკო - ფორმალური ლოგიკა, ერთი დღის განმავლობაში ესწრებოდა დაახლოებით 50 მსმენელი; |

კვალიფიკაცია აიმაღლა 4 აპლიკანტმა, თანხით 24 000 ლარი, მათ შორის:

|  |
| --- |
| 1. გივი ციცქიშვილი - Hochschule Flensburg Unuversity of Applied Sciences გერმანია/ფლენსბურგი; |
| 2. ანზორ ბერიძე - სანტა ბარბარას კალიფორნიის უნივერსიტეტი აშშ/სანტა ბარბარა; |
| 3. მაია ბოლქვაძე - ბერლინის სოციალური კვლევების ცენტრი, გერმანია/ბერლინი; |
| 4. ალექსანდრე ცეცხლაძე - Hochschule Flensburg Unuversity of Applied Sciences გერმანია/ფლენსბურგი; |

ქვეპროგრამით გათვალისწინებული იყო უცხოენოვანი სამეცნიერო/სახელმძღვანელო ლიტერატურის თარგმნა. შეიცვალა დაფინანსების ფორმატი, რის გამოც ღონისძიების განხორციელება გადაიდო 2020 წლისთვის, რამაც გამოიწვია 6 303 ლარის აუთვისებლობა;

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 97,1 %**

***ქვეპროგრამა - სწავლა საზღვარგარეთ***

წლის გეგმა შეადგენს 682,5 ათას ლარს, საკასო ხარჯი \_ 673,6 ათას ლარს.

ქვეპროგრამა ითვალისწინებს საზღვარგარეთ სტუდენტების დაფინანსებას სამაგისტრო და სადოქტორო საფეხურებზე, უცხოეთში სტაჟირებას და უცხოელი სტაჟიორების მიღებას.

საზღვარგარეთ სამაგისტრო და სადოქტორო საფეხურზე დაფინანსება გაიცა 56-ჯერ, საერთო თანხით 673 600 ლარი, კერძოდ:

|  |
| --- |
| 1. 12 500 ლარი, რომის ინტერნაციონალური ფილმის სკოლა, იტალიის რესპუბლიკა, ფილმის გადაღება; |
| 2. 12 500 ლარი, ბარსელონას ავტონომიური უნივერსიტეტი, ესპანეთის სამეფო, მენეჯმენტის, ორგანიზაციული და ბიზნეს ეკონომიკის მეცნიერებათა სამაგისტრო პროგრამა; |
| 3. 12 500 ლარი, მილანის პოლიტექნიკური ინსტიტუტი, იტალია, პრემიუმ დიზაინ მენეჯმენტი; |
| 4. 12 500 ლარი, ტეხასის ტექნიკური უნივერსიტეტი, ამერიკის შეერთებული შტატები, ისტორია; |
| 5. 12 500 ლარი, არქიტექტურის ინსტიტუტი პრაღაში, ჩეხეთის რესპუბლიკა, არქიტექტურა და ურბანიზმი; |
| 6. 12 500 ლარი, მიკოლას რომერის უნივერსიტეტი, ლიეტუვას რესპუბლიკა, ევროკავშირის სამართალი და მმართველობა; |
| 7. 12 500 ლარი ბოლონიის უნივერსიტეტი, იტალიის რესპუბლიკა, ბიზნესის ადმინისტრირება და მენეჯმენტი; |
| 8. 12 500 ლარი, მანჩესტერის უნივერსიტეტი, დიდი ბრიტანეთი, პროექტების მართვა და იმპლემენტაცია; |
| 9. 12 500 ლარი, კრაკოვის ეკონომიკის უნივერსიტეტი, პოლონეთი, ეკონომიკა, ფინანსები და მენეჯმენტი; |
| 10. 12 500 ლარი, ტარტუს უნივერსიტეტი, იოჰან სკაიტეს პოლიტიკის ინსტიტუტი, ესტონეთის რესპუბლიკა, სოციალური მეცნიერებები (დემოკრატია და მმართველობა); |
| 11. 12 500 ლარი, როტერდამის ერასმუს უნივერსიტეტი, ჰოლანდიის სამეფო, ჯანდაცვის ეკონომიკა, პოლიტიკა და სამართალი; |
| 12. 12 500 ლარი, პარიზის I სორბონის უნივერსიტეტი, საფრანგეთი, საერთაშორისო ტურიზმის მენეჯმენტი; |
| 13. 12 500 ლარი, ვიტაუტას მაგნუს უნივერსიტეტი, ლიეტუვას რესპუბლიკა, დიპლომატია და საერთაშორისო ურთიერთობები; |
| 14. 12 500 ლარი, მიკოლას რომერის უნივერსიტეტი, ლიეტუვას რესპუბლიკა, ევროკავშირის სამართალი და მმართველობა; |
| 15. 12 500 ლარი, მილანის პოლიტექნიკური ინსტიტუტი, იტალიის რესპუბლიკა, შენობათა არქიტექტურა; |
| 16. 12 500 ლარი, ჩარლზის უნივერსიტეტი პრაღაში, ჩეხეთის რესპუბლიკა, საერთაშორისო უსაფრთხოების სწავლება; |
| 17. 12 500 ლარი, ტრიესტის უნივერსიტეტი და თეორული ფიზიკის საეთაშორისო ცენტრი, იტალიის რესპუბლიკა, გაძლიერებული სწავლება სამედიცინო ფიზიკაში; |
| 18. 12 500 ლარი, დედოფალ მარგარეტის უნივერსიტეტი, დიდი ბრიტანეთი, ხელოვნების, ფესტივალებისა და კულტურის მენეჯმენტი; |
| 19. 12 500 ლარი, მიუნხენის ლუდვიგ-მაქსიმილიანის უნივერსიტეტი, გერმანია, ევროპული და საერთაშორისო ბიზნეს-სამართალი; |
| 20. 12 500 ლარი,სენთ ქლაუდის სახელმწიფო უნივერსიტეტი, აშშ, განათლების ადმინისტირება და ლიდერობა; |
| 21. 12 500 ლარი, ბერნის გამოყენებითი მეცნიერებების უნივერსიტეტი, შვეიცარის კონფედერაცია, სიცოცხლის შემსწავლელი მეცნიერებები, გამოყენებითი სასოფლო-სამეურნეო და სატყეო მეცნიერებები, ღირებულებათა დარიცხვის ჯაჭვი და სოფლის მეურნეობის განვითარება; |
| 22. 12 500 ლარი, ბოლონიის უნივერსიტეტი, იტალიის რესპუბლიკა, ინოვაციები და მენეჯმენტი კულტურისა და ხელოვნების სფეროში; |
| 23. 12 500 ლარი, დრეზდენის ტექნიკური უნივერისტეტი, გერმანია, ორგანული და მოლეკულური ელექტრონიკა; |
| 24. 12 500 ლარი, ბერლინის თავისუფალი უნივერსიტეტი, გერმანია, აღმოსავლეთ ევროპისმცოდნოება; |
| 25. 12 500 ლარი, ვენტსპილსის გამოყენებითი მეცნიერებების უნივერსიტეტი, ლატვიის რესპუბლიკა; საერთაშორისო ბიზნესი და ექსპორტ მენეჯმენტი; |
| 26. 12 500 ლარი, რედინგის უნივერსიტეტი, დიდი ბრიტანეთი, სურსათის უსაფრთხოება და განვითარება; |
| 27. 12 500 ლარი, პარიზის I სორბონის უნივერსიტეტი, საფრანგეთი, საერთაშორისო ტურიზმის მენეჯმენტი; |
| 28. 8 000 ლარი, დედოფალ მარგარეტის უნივერსიტეტი, დიდი ბრიტანეთი, ხელოვნების, ფესტივალებისა და კულტურის მენეჯმენტი; |
| 29. 12 500 ლარი, ვილნიუსის უნივერსიტეტი, ლიეტუვას რესპუბლიკა, გლობალური ბიზნესი და ეკონომიკა; |
| 30. 12 500 ლარი, როტერდამის გამოყენებითი მეცნიერებების უნივერსიტეტი, ჰოლანდიის სამეფო, ხელოვნებისა და დიზაინის სამაგისტრო პროგრამა: ექსპერიმენტული გამომცემლობა; |
| 31. 12 500 ლარი, ვრიიეს უნივერსიტეტი, ჰოლანდიის სამეფო, ბიზნესის ადმინისტრირება: ადამიანური რესურსების მართვა; |
| 32. 12 500 ლარი, უტრეხტის უნივერსიტეტი, ჰოლანდიის სამეფო, ბიზნესის განვითარება და მეწარმეობა; |
| 33. 12 500 ლარი, კანი - ნორმანდიის უნივერსიტეტი, საფრანგეთის რესპუბლიკა, საზოგადოებრივი ჯანდაცვა; |
| 34. 6 000 ლარი, ცენტრალური ევროპის უნივერსიტეტი, უნგრეთი, სოციოლოგია და სოციალური ანთროპოლოგია; |
| 35. 9 000 ლარი, პრაღის სიცოცხლის შემსწავლელი მეცნიერებების უნივერსიტეტი, ჩეხეთის რესპუბლიკა, სისტემური ინჟინერია და ინფორმატიკა; |
| 36. 10 000 ლარი, პარიზის აღმოსავლეთ კრეტეილის უნივერსიტეტი, საფრანგეთის რესპუბლიკა, საერთაშორისო ბიზნეს ადმინისტირება; |
| 37. 10 000 ლარი, მიუნხენის ბიზნეს სკოლა, გერმანია, ინოვაციები და მეწარმეობა; |
| 38. 12 500 ლარი, ჩარლზის უნივერსიტეტი პრაღაში, ჩეხეთის რესპუბლიკა, სამართალი; |
| 39. 12 500 ლარი, კარლ ფონ ოსიეცკის სახელობის ოლდენბურგის უნივერსიტეტი, გერმანია, ფილოსოფია; |
| 40. 12 500 ლარი; ლუვენის კათოლიკური უნივერსიტეტი, ბელგიის სამეფო, ქიმია; |
| 41. 12 500 ლარი, ტარტუს უნივერსიტეტი, ესტონეთის რესპუბლიკა, საერთაშორისო სამართალი და ადამიანის უფლებები; |
| 42. 10 000 ლარი, საპიენსას უნივერსიტეტი, იტალიის რესპუბლიკა, ევროპული სწავლება; |
| 43. 8 500 ლარი, ტრენტოს უნივერსიტეტი, იტალიის რესპუბლიკა, ევროპული და საერთაშორისო სწავლება; |
| 44. 12 500 ლარი, კლაიპედას უნივერსიტეტი, ლიეტუვას რესპუბლიკა, ბიზნესის მენეჯმენტი; |
| 45. 12 500 ლარი, საპიენსას უნივერსიტეტი, იტალიის რესპუბლიკა, ეკონომიკა და კომუნიკაცია მენეჯმენტისა და ინოვაციებისათვის; |
| 46. 12 500 ლარი, ლონგ აილენდის კონსერვატორია, ამერიკის შეერთებული შტატებილონგ აილენდის კონსერვატორია, ამერიკის შეერთებული შტატები; |
| 47. 12 500 ლარი, ვიტაუტას მაგნუს უნივერსიტეტი, ლიტვის რესპუბლიკა დიპლომატია და საერთაშორისო ურთიერთობები; |
| 48. 12 500 ლარი,ბერნის გამოყენებითი მეცნიერებების უნივერსიტეტი, შვეიცარის კონფედერაცია, სიცოცხლის შემსწავლელი მეცნიერებები, გამოყენებითი სასოფლო-სამეურნეო და სატყეო მეცნიერებები, ღირებულებათა დარიცხვის ჯაჭვი და სოფლის მეურნეობის განვითარება; |
| 49. 12 500 ლარი, ტეხასის ტექნიკური უნივერსიტეტი, ამერიკის შეერთებული შტატები, ისტორია; |
| 50. 12 500 ლარი, 6 სალომე კარალიძე - 12 500 ლარი; მიკოლას რომერის უნივერსიტეტი, ლიტვის რესპუბლიკა, ევროკავშირის სამართალი და მმართველობა; |
| 51. 12 500 ლარი, მიკოლას რომერის უნივერსიტეტი, ლიეტუვას რესპუბლიკა, ევროკავშირის სამართალი და მმართველობა; |
| 52. 12 500 ლარი, მიუნხენის ლუდვიგ-მაქსიმილიანის უნივერსიტეტი, გერმანია, ევროპული და საერთაშორისო ბიზნეს-სამართალი; |
| 53. 12 500 ლარი, არქიტექტურის ინსტიტუტი პრაღაში, ჩეხეთის რესპუბლიკა, არქიტექტურა და ურბანიზმი; |
| 54. 12 500 ლარი, ბერლინის თავისუფალი უნივერსიტეტი, გერმანია, აღმოსავლეთ ევროპისმცოდნოება; |
| 55. 12 500 ლარი, ტრიესტის უნივერსიტეტი და თეორული ფიზიკის საეთაშორისო ცენტრი, იტალიის რესპუბლიკა, გაძლიერებული სწავლება სამედიცინო ფიზიკაში; |
| 56. 12 100 ლარი, ვენტსპილსის გამოყენებითი მეცნიერებების უნივერსიტეტი, ლატვიის რესპუბლიკა, საერთაშორისო ბიზნესი და ექსპორტ მენეჯმენტი. |

ქვეპროგრამის კომპონენტში ,,უცხოეთში სტაჟირება და უცხოელი სტაჟიორის მიღება“, 7 500 ლარის აუთვისებლობა გამოწვეულია შემდეგი გარემოებებით: ქვეპროგრამის დამტკიცებისთანავე, უცხოელი სტაჟიორების მიღების მიზნით, აჭარის რეგიონის ვაკანსიები განთავსდა ვებგვერდზე [www.eurodysse.eu](http://www.eurodysse.eu). ვაკანსიების გამოქვეყნებიდან 2 თვეში, კონკრეტულად, 12 სექტემბერს, 30 სექტემბერს და 28 ნოემბერს, 3 უცხოელმა სტაჟიორმა გამოხატა პროგრამაში მონაწილეობის ინტერესი. აპლიკანტების მონაცემების შესწავლა/სატელეფონო გასაუბრება, სტაჟირებისა და დაზღვევის პირობების დაზუსტება, ასევე, მათგან ხელმოწერით დადასტურებული პასუხის მიღება მოითხოვს არანაკლებ 2 თვეს, შესაბამისად, უცხოელი სტაჟიორების მიღების პროცედურა დასრულდა დეკემბრის თვის ბოლოს. აქედან გამომდინარე, 3 უცხოელი სტაჟიორის მიღებამ გადაიწია 2020 წელს- მიღება განხორციელდა 9, 19 და 30 იანვარს.

ქვეპროგრამის შესაბამისად, ევროპის რეგიონებს გადაეგზავნა აპლიკანტების მონაცემები აჭარის რეგიონიდან. ბურგუნდია-ფრანშ-კონტეს (საფრანგეთი) რეგიონმა გამოხატა თანხმობა 1 კანდიდატის მიღების თაობაზე. სავიზო პროცედურასთან დაკავშირებული საკითხის (გრძელვადიანი ვიზა) მოგვარება მოითხოვს გარკვეულ დროს, აქედან გამომდინარე, სტაჟიორის გაგზავნამ გადაიწია 2020 წლისთვის. 1 400 ლარი წარმოადგენს გეგმასა და ფაქტს შორის წარმოქმნილ ეკონომიას.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 98,7 %.**

**პროგრამა** - **განათლების ხარისხის გაუმჯობესება**

*ქვეპროგრამა - კონკურსები და ოლიმპიადები*

წლის დაზუსტებული გეგმა შეადგენს 413,8 ათას ლარს, საკასო ხარჯია 392,2 ათასი ლარი.

საანგარიშო პერიოდში განხორციელდა შემდეგი ღონისძიებები, კერძოდ:

1. ჩატარდა საგნობრივი ოლიმპიადა ექვს საგანში - ქართულ ენასა და ლიტერატურაში, მათემატიკაში, ინგლისურ ენაში, ფიზიკაში, ქიმიაში და ბიოლოგიაში. კონკურსი დაწყებითი და საბაზო საფეხურის მოსწავლეებისათვის, ლიტერატურული მარათონი, სახვითი ხელოვნების კონკურსი. სულ მონაწილეობა მიიღო 10 223 მოსწავლემ. გამოვლინდნენ გამარჯვებული მოსწავლეები: საგნობრივ ოლიმპიადაში - 32 მოსწავლე, ლიტერატურული მარათონი - 7 მოსწავლე, სახვითი ხელოვნების კონკურსი - 6 მოსწავლე, კონკურსი დაწყებითი და საბაზო საფეხურის მოსწავლეებისათვის - 72 მოსწავლე, ხარჯი გაწეული იქნა 54 448 ლარის ოდენობით;
2. ჩატარდა თანამედროვე ტექნოლოგიების გამოყენებით კონკურსი შპს ,,ეტალონი მედია" მიერ, სადაც მონაწილეობდა 48 000 მოსწავლე, ხარჯის სახით გაწეულია 75 000 ლარი;
3. ჩატარდა ესეების კონკურსი ა(ა)იპ ,,ევროპული საგანმანათლებლო ცენტრი"-ს მიერ, რომელშიც მონაწილეობდა 250 მე-10 კლასელი, გამოვლინდა 10 გამარჯვებული მოსწავლე, ხარჯის სახით გაწეულია 3 890 ლარი;
4. ჩატარდა სპორტული შეჯიბრი შპს ,,მარლეი"-ს მიერ, რომელშიც მონაწილეობა მიიღო 200 მოსწავლემ, დაჯილდოვდა 16 მოსწავლე, ხარჯის სახით გაწეულია 12 242 ლარი.

საერთო ღირებულება \_ 145 580 ლარი.

სასკოლო კლუბის დაფინანსება - დაფინანსებულია 18 სასკოლო კლუბი, საერთო ღირებულება 29 885 ლარი. სასკოლო კლუბების აქტივობებში ჩართულია 18 სკოლის 650 მოსწავლე;

დაფინანსებულია 4 თეატრალური პროექტი:

ა) სსიპ ქალაქ ბათუმის N2 საჯარო სკოლა;

ბ) სსიპ შ. ხიმშიაშვილის სახელობის შუახევის მუნიციპალიტეტის სოფელ ნიგაზეულის საჯარო სკოლა;

გ) სსიპ ხელვაჩაურის მუნიციპალიტეტის სოფელ სარფის საჯარო სკოლა;

დ) სსიპ აკაკი წერეთლის სახელობის ქალაქ ქობულეთის N1 საჯარო სკოლა;

საერთო ღირებულება 14 980 ლარი, პროექტში ჩართული იყო 180 მოსწავლე;

ექსკურსიები საქართველოში და საქართველოს ფარგლებს გარეთ

1. განხორციელდა ერთ დღიანი შემეცნიბითი ტური 315 მოსწავლისათვის (ქედა, შუახევი, ხულო - წარჩინებული მოსწავლეები), რომელზეც ხარჯი გაწეული იქნა 27 464 ლარის ოდენობით;
2. პოლონელი მოსწავლეების გაცვლითი ვიზიტის ორგანიზება, \_ ღონისძიებაში მონაწილეობა მიიღო 12 ბენეფიციარმა, ხარჯი \_ 18 905 ლარი;
3. თურქეთის სამეცნიერო ბანაკში 12 მოსწავლის ტრანსპორტირება. ხარჯის სახით გაწეულია 2 782 ლარი;
4. ოქროს და ვერცხლის მედალოსნების (260 მოსწავლის) ექსკურსია. ხარჯის სახით გაწეულია 72 886 ლარი;
5. პოლონეთში 14 მოსწავლის ვიზიტი, რისთვისაც გაწეულია ხარჯის სახით 16 800 ლარი;

საერთო ღირებულება \_ 138 837 ლარი.

ქვეპროგრამის მხარდაჭერის ფარგლებში განხორციელდა 2018 წლის კონკურსებსა და ოლიმპიადებში გამარჯვებული მოსწავლეების დაჯილდოვება, კერძოდ;

1. საგნობრივ ოლიმპიადში გამარჯვებულ 30 მოსწავლეს გადაეცა ლეპტოპები, რომლის საერთო ღირებულება შეადგენს 36 135 ლარს;
2. დაწყებითი და საბაზო საფეხურის მოსწავლეებისათვის კონკურსში, ლიტერატურულ მარათონში და სახვითი ხელოვნების კონკურსში გამარჯვებული 87 მოსწავლე დაჯილდოვდა პლანშეტით, თანხით 23 055 ლარი;
3. დაჯილდოვების ორგანიზების ხარჯების სახით, კერძოდ, დიპლომები/სიგელები, შესაფუთი მასალა და სხვა. გაწეულია 2 781 ლარი;
4. გამარჯვებული მოსწავლეების დასაჯილდოებელი ღონისძიების ჩასატარებლად დარბაზის დაქირავება - 1 000 ლარი ;

ღონისძიების საერთო ღირებულებაა \_ 62 971 ლარი.

21 547 ლარის აუთვისებლობა გამოწვეულია ტენდერების ეკონომიით.

ქვეპროგრამა ხორციელდება დაბრკოლების გარეშე.

**შესრულების პროცენტი წლიურ გეგმასთან: 94,8 %.**

**პროგრამა -** **აჭარაში მოქმედი სახელმწიფო უმაღლესი საგანმანათლებლო დაწესებულებების სამეცნიერო კვლევითი საქმიანობის ხელშეწყობა და ინფრასტრუქტურის გაუმჯობესება**

მოიცავს ოთხ ქვეპროგრამას - სსიპ ბათუმის შოთა რუსთაველის სახელმწიფო უნივერსიტეტი, სსიპ სასწავლო უნივერსიტეტი - ბათუმის სახელმწიფო საზღვაო აკადემია, სსიპ - ბათუმის ხელოვნების სასწავლო უნივერსიტეტი და ა(ა)იპ - საქართველოს საპატრიარქოს წმიდა ტბელ აბუსერისძის სახელობის სასწავლო უნივერსიტეტი.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | სსიპ ბათუმის შოთა რუსთაველის სახელმწიფო უნივერსიტეტი | 2 033 091 | 1 964 678 | **96,6 %** |
| 2 | სსიპ - სასწავლო უნივერსიტეტი - ბათუმის სახელმწიფო საზღვაო აკადემია | 900 000 | 899 576 | **99,9 %** |
| 3 | სსიპ - ბათუმის ხელოვნების სასწავლო უნივერსიტეტი | 850 000 | 844 857 | **99,4 %** |
| 4 | (ა)იპ - საქართველოს საპატრიარქოს წმიდა ტბელ აბუსერისძის სახელობის სასწავლო უნივერსიტეტი | 120 000 | 86 189 | **71,8 %** |
|  | **სულ ჯამი:** | **3 903 091** | **3 795 300** | **97,2%** |

*ქვეპროგრამა - სსიპ ბათუმის შოთა რუსთაველის სახელმწიფო უნივერსიტეტი*

წლის დაზუსტებული გეგმა შეადგენს 2 033,1 ათას ლარს, საკასო ხარჯია 1 964,7 ლარი.

ქვეპროგრამის მიზანია სსიპ - ბათუმის შოთა რუსთაველის სახელმწიფო უნივერსიტეტის სამეცნიერო-კვლევითი საქმიანობის ხელშეწყობა, უნივერსიტეტის ინფრასტრუქტურისა და მატერიალურ-ტექნიკური ბაზის გაუმჯობესება.

სამეცნიერო-კვლევით საქმიანობისათვის დაფინანსდა სსიპ ბათუმის შოთა რუსთაველის სახელმწიფო უნივერსიტეტთან არსებული სამეცნიერო-კვლევითი ინსტიტუტები - აგრარული და მემბრანული ტექნოლოგიების ინსტიტუტი, ფიტოპათოლოგიისა და ბიომრავალფეროვნების ინსტიტუტი და ნიკო ბერძენიშვილის ინსტიტუტი, თანხით 961 640 ლარი;

ქ. ბათუმში, რუსთაველი/ნინოშვილის 32/35 მდებარე ბსუ-ს პირველი და მეორე კორპუსი გადახურულია სრულად, ხარჯის სახით გაწეულია 363 289 ლარი;

შეძენილი იქნა ISO სერთიფიკატის სინქრონული თარგმნის ციფრული ლაბორატორია და მოწყობილია კაბინეტი, თანხით 639 749 ლარი.

აუთვისებელია 68 412 ლარი, მათ შორის მიმდინარე გრანტი 27 685 ლარი, რაც გამოწვეულია ინსტიტუტებში წარმოქმნილი ვაკანსიებით, ხოლო კაპიტალური გრანტის მუხლში 40 727 ლარი, გამოწვეულია გამოცხადებული ტენდერის შედეგად მიღებული ეკონომიით.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 96,6 %.**

*ქვეპროგრამა - სსიპ - სასწავლო უნივერსიტეტი - ბათუმის სახელმწიფო საზღვაო აკადემია*

წლის დაზუსტებული გეგმა შეადგენს 900,0 ათას ლარს, საკასო ხარჯი \_ 899, 6 ათას ლარს.

სსიპ - სასწავლო უნივერსიტეტი-ბათუმის სახელმწიფო საზღვაო აკადემიის ინფრასტრუქტურისა და მატერიალურ ტექნიკური ბაზის გაუმჯობესება.

დაგეგმილი ქვეპროგრამის ფარგლებში შესყიდულ იქნა აკადემიის სამანქანე განყოფილების სარეაბილიტაციო-სარემონტო სამუშაოებისათვის საჭირო საპროექტო-სახარჯთაღრიცხვო დოკუმენტაციის შედგენის მომსახურება, რომლის შემდგომ ელ. ტენდერით განხორციელებული შესყიდვის შედეგად სამანქანე განყოფილებას ჩაუტარდა სრული სარეაბილიტაციო სამუშაოები (ხანძარსაწინააღმდეგო, ელექტროობის, ინტერნეტქსელის და გათბობის სისტემების მონტაჟი) და არსებული სასწავლო ლაბორატორიები აღიჭურვა ძალოვანი დანადგარებითა და სხვადასხვა სასწავლო მოწყობილობით, დამონტაჟდა სახანძრო უსაფრთხოების აბრები, ლაბორატორიები აღიჭურვა სპეციალური ტანსაცმლითა და აქსესუარებით, სამანქანე განყოფილების ახალი საგანმანათლებლო სივრცის მოსაწყობად შესყიდულია ავეჯი და ფარდა-ჟალუზები. აკადემიის პროფესიული საგანმანათლებლო ცენტრის საშემდუღებლო პროგრამაზე პრაქტიკული სწავლების უზრუნველსაყოფად შესყიდულ იქნა საშემდუღებლო მოწყობილობები. პროგრამის ფარგლებში შესყიდულია თერმული პრინტერები, რაც უზრუნველყოფს აკადემიაში ინვენტარიზაციის პროცესის სწორად წარმართვას. საზღვაო აკადემიის კეთილმოწყობისა და უსაფრთხოების ზომების დაცვის მიზნით მოხდა ხანძარსაწინააღმდეგო სასიგნალიზაციო სისტემის სახელმწიფო შესყიდვა, თანმდევი მომსახურების ჩათვლით, რაც გულისხმობს სისტემის მონტაჟს და მუშა მდგომარეობაში მოყვანას, კერძოდ:

|  |
| --- |
| 1. შპს ,,ელბი სტუდიო''-სგან შესყიდულია სარემონტო სამუშაოების ხარჯთაღრიცხვა 4 900 ლარის ღირებულებით; |
| 2. შპს "ელ+"-სგან შესყიდულია ხანძარსაწინააღმდეგო სისტემა და მის დამონტაჟებასთან დაკავშირებული მომსახურებები 31 950 ლარი ღირებულებით; |
| 3. შპს ,,ზმ ჯგუფი''-სთან დადებული ხელშეკრულების ფარგლებში გარემონტდა სამანქანე განყოფილება, სარემონტო სამუშაოების ღირებულებამ 197 777 ლარი შეადგინა; |
| 4. შპს ,,სანიკა''-მ უზრუნველყო სასწავლო ლაბორატორიების აღსაჭურვად 245 385 ლარის ღირებულების ძალოვანი დანადგარების მოწოდება თანმდევი მომსახურებით/მონტაჟით; |
| 5. შპს ,,ელ+''-ისგან შესყიდული იქნა სახანძრო უსაფრთხოების აბრები 1 330 ლარის ღირებულებით; |
| 6. შპს ,,დელტა''-ს მიერ შესყიდული იქნა თერმული პრინტერი, ღირებულებით 1 510 ლარი; |
| 7. შპს ,,ენმარინე''-სგან, შპს,, დიო''-სთან შესყიდული იქნა სპეციალური ტანსაცმელი, თანხით 2 034 ლარი; |
| 8. შესყიდულია 4 850 ლარის ფარდა-ჟალუზები. ი.მ ,,მზეჭაბული სარიშვილისგან"; |
| 9. შესყიდულია საშემდუღებლო მოწყობილობები 4 910 ლარის ღირებულების ავეჯი; |
| 10. შესყიდულია საშემდუღებლო მოწყობილობები 4 930 ლარის ღირებულებით, შპს „ მარდიოქსი“ და შპს „პნ PN“-ისგან . |
| 11. საწვრთნელი აუზის მშენებლობისათვის დაფინანსება განხორციელდა 400 000 ლარით; |

ქვეპროგრამა ხორციელდება დაბრკოლების გარეშე.

**შესრულების პროცენტი წლიურ გეგმასთან: 99,9 %.**

*ქვეპროგრამა - სსიპ - ბათუმის ხელოვნების სასწავლო უნივერსიტეტი*

წლის გეგმა შეადგენს 850,0 ათას ლარს, საკასო ხარჯია 844,8 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

1. ხელოვნების სასწავლო უნივერსიტეტში აკადემიური უმაღლესი პროფესიული, საბაკალავრო და სამაგისტრო პროგრამების განხორციელების მიზნით დაფინანსებულია პროფესორ მასწავლებლების შრომის ანაზღაურება თანხით 749 935 ლარი;
2. უმაღლეს საგანმანათლებლო დაწესებულებას გავლილი აქვს ავტორიზაცია სრული 7 წლის ვადით, თანხით 30 000 ლარი;
3. განხორციელდა უნივერსიტეტში არსებული სცენის კონსტრუქციების, მექანიზმებისა და ჩაცმულობის მოწყობა და უნივერსიტეტის აღჭურვა ახალი ინფრასტრუქტურით, \_ 64 921 ლარი;

გეგმასა და ფაქტს შორის დარჩენილი რესურსი \_ 5 144 ლარი გამოწვეულია შემდეგი მიზეზებით, კერძოდ, მიმდინარე გრანტით - 65 ლარი გამოწვეულია საათობრივი წესით ჩასატარებელი ლექციების გარკვეული რაოდენობის (8 საათის) ჩაუტარებლობით, ხოლო კაპიტალური გრანტით არსებული ნაშთი - 5 079 ლარი, გამოწვეულია სცენის მოწყობითი სამუშაოების გაჭიანურებით, რის გამოც კომპანიას ვადაგადაცილების გამო ერიცხება ჯარიმა.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 99,4 %.**

*ქვეპროგრამა - (ა)იპ - საქართველოს საპატრიარქოს წმიდა ტბელ აბუსერისძის სახელობის სასწავლო უნივერსიტეტი*

წლის დაზუსტებული გეგმა შეადგენს 120,0 ათას ლარს, საკასო ხარჯია 86,2 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

ა(ა)იპ - საქართველოს საპატრიარქოს წმიდა ტბელ აბუსერისძის სახელობის სასწავლო უნივერისტეტის უმაღლესი საგანმანათლებლო საქმიანობის ხელშეწყობა.

მიმდინარე ხარჯები \_ 49 765 ლარის დაფინანსება განხორციელდა სასწავლებლის კომუნალური ხარჯების უზრუნველყოფისა და სხვა გადასახადების, კერძოდ, საკანალიზაციო სისტემისა და შენობის ინფრასტრუქტურით აღჭურვისთვის;

განხორციელდა სასწავლო უნივერსიტეტის ავტორიზაცია, რაზეც ხარჯი გაწეული იქნა 36 424 ლარის ოდენობით.

33 811 ლარი წარმოადგენს ეკონომიას.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 71,8 %.**

**პროგრამა -** ,,**საჯარო სკოლების საპანსიონო მომსახურების, გაძლიერებული (უცხო ენები და ფიზიკა-მათემატიკა) და ინკლუზიური სწავლების ხელშეწყობა“** მოიცავს ორ ქვეპროგრამას: საპანსიონო მომსახურების მქონე საჯარო სკოლების ხელშეწყობა და გაძლიერებული (უცხო ენები და ფიზიკა-მათემატიკა) და ინკლუზიური სწავლების ხელშეწყობა.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | საპანსიონო მომსახურების მქონე საჯარო სკოლების ხელშეწყობა | 723 900 | 666 764 | **92,1 %** |
| 2 | გაძლიერებული (უცხო ენები და ფიზიკა-მათემატიკა) და ინკლუზიური სწავლების ხელშეწყობა | 301 460 | 260 325 | **86,3 %** |
|  | **სულ ჯამი:** | **1 025 360** | **927 089** | **90,4 %** |

***ქვეპროგრამა - საპანსიონო მომსახურების მქონე საჯარო სკოლების ხელშეწყობა***

წლის დაზუსტებული გეგმა შეადგენს 723,9 ათას ლარს, საკასო ხარჯია 666,8 ათასი ლარი.

ქვეპროგრამის მიზანია სოციალურად დაუცველი მოსწავლეების საპანსიო მომსახურება კვებით და საცხოვრებელი პირობით; ხარისხიანი ზოგადი განათლების მიღების უზრუნველყოფა;

ქვეპროგრამის ფარგლებში სუბსიდირებით ფინანსდება:

1. „სსიპ სოფელ სალიბურის საჯარო სკოლა“, რომელიც მომსახურებას უწევს საშუალოდ - 126 მოსწავლეს, ხარჯი გაწეულია 287 145 ლარი;
2. „სსიპ ჩაისუბნის N2 საჯარო საკოლა“, რომელიც მომსახურებას უწევს საშუალოდ - 20 მოსწავლეს, ხარჯი გაწეულია 105 885 ლარი;
3. „სსიპ ქედის მუნიციპალიტეტის ფრიდონ თურმანიძის სახელობის სოფელ მერისის საჯარო სკოლა“, - საშუალოდ 76 მოსწავლე, მომსახურების ხარჯი გაწეულია - 168 578 ლარი;
4. „სსიპ დაბა შუახევის საჯარო სკოლა“, საშუალოდ - 23 მოსწავლე, მომსახურების ხარჯი გაწეულია - 105 156 ლარი.

ქვეპროგრამაში 57 136 ლარის აუთვისებლობა გამოწვეულია პანსიონის მოსწავლეთა კვების ხარჯებში არსებული ეკონომიით, რაც გამოწვეულია მოსწავლეთა გამოუცხადებლობითა და კონსოლიდირებული ტენდერის შედეგით.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 92,1 %.**

***ქვეპროგრამა - გაძლიერებული (უცხო ენები და ფიზიკა-მათემატიკა) და ინკლუზიური სწავლების ხელშეწყობა***

წლის დაზუსტებული გეგმა შეადგენს 301,5 ათას ლარს, საკასო ხარჯია 260,3 ათასი ლარი.

ქვეპროგრამის მიზანია საგნების გაძლიერებული სწავლების ხელშეწყობა, მოსწავლეთა აკადემიური მოსწრების ამაღლება; ხარისხიანი ზოგადი განათლების მიღების უზრუნველყოფა.

შშმ მოსწავლეები სასწავლო პროცესის განმავლობაში უზრუნველყოფილი არიან მათთვის საჭირო სასწავლო-საგანმანათლებლო მომსახურებით.

ქვეპროგრამის ფარგლებში სუბსიდირებით ფინანსდება:

1. სსიპ ქალაქ ბათუმის N3 საჯარო სკოლა, რომელიც ახორციელებს შემოქმედებითი უნარების განვითარებას-არტ-თერაპიას და ინკლუზიურ სპორტს, მხედველობის დარღვევის მქონე 7 მოსწავლის მომსახურებას. ხარჯის სახით გაწეულია 9 494 ლარი;
2. სსიპ ქალაქ ბათუმის N4 საჯარო სკოლა, სადაც ხორციელდება ქ. ბათუმის მოსწავლეებისათვის ინგლისური ენის გაძლიერებული სწავლება, სწავლების კურსს გადის 460 მოსწავლე, ხარჯის სახით გაწეულია 32 434 ლარი;
3. სსიპ ქალაქ ბათუმის N6 საჯარო სკოლა, რომელიც ახორციელებს ქ. ბათუმში ფიზიკა- მათემატიკის გაძლიერებული კურსით სწავლებას, სწავლების კურსს გადის 360 მოსწავლე, ხარჯის სახით გაწეულია 45 587 ლარი;
4. სსიპ ქალაქ ბათუმის N17 საჯარო სკოლა, რომელიც ახორციელებს აუტისტური სპექტრის მოსწავლეთა საგანამანათლებლო მომსახურებას, სწავლების კურსს გადის 3 მოსწავლე, ხარჯის სახით გაწეულია 7 898 ლარი;
5. სსიპ ქალაქ ბათუმის N26 საჯარო სკოლა, რომელიც ახორციელებს ინკლუზიურ სწავლებას. სწავლების კურსს გადის 40 მოსწავლე, ხარჯის სახით გაწეულია 151 712 ლარი;
6. პროგრამის კოორდინატორი - 13 200 ლარი.

41 135 ლარიდან აუთვისებელობის დიდი წილი, 27 388 ლარი წარმოდგენს სსიპ ქალაქ ბათუმის N26 საჯარო სკოლის (ინკლუზიური სწავლება) კვებისა და საწვავის ხარჯებში წარმოქმნილ ეკონომიას.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 86,3 %.**

**აჭარის ავტონომიური რესპუბლიკის განათლების, კულტურისა და სპორტის სამინისტრო 2019 წელს კულტურის განვითარება, ხელშეწყობა და პოპულარიზაციის მიმართულებით ახორციელებს ხუთ პროგრამას.**

|  |  |  |  |  |
| --- | --- | --- | --- | --- |
| N | პროგრამის დასახელება | საანგარიშო პრეიოდის დაზუსტებული  გეგმა | ფაქტი | შესრულების % |
| 1 | კულტურის პოპულარიზაცია და შემოქმედებითი ინდუსტრიების განვითარების ხელშეწყობა | 664 059 | 628 390 | **94,6 %** |
| 2 | კულტურის ორგანიზაციების ინსტიტუციური განვითარების ხელშეწყობა | 331 585 | 325 868 | **98,3 %** |
| 3 | არამატერიალური კულტურული მემკვიდრეობის დაცვა და პოპულარიზაცია | 215 531 | 213 918 | **99,2 %** |
| 4 | კულტურის სფეროს წარმომადგენელთა პროფესიული განვითარების ხელშეწყობა | 152 069 | 145 254 | **95,5 %** |
| 5 | კულტურული ტურიზმის განვითარების ხელშეწყობა | 474 031 | 420 609 | **88,7 %** |
|  | **სულ:** | **1 837 275** | **1 734 039** | **94,4 %** |

*პროგრამა - კულტურის პოპულარიზაცია და შემოქმედებითი ინდუსტრიების განვითარების ხელშეწყობა*  მოიცავს ოთხ ქვეპროგრამას, კერძოდ:

|  |  |  |  |  |
| --- | --- | --- | --- | --- |
| N | ქვეპროგრამის დასახელება | საანგარიშო პრეიოდის დაზუსტებული  გეგმა | ფაქტი | შესრულების % |
| 1 | კულტურის ღონისძიებების ორგანიზება | 324 790 | 309 381 | **95,3 %** |
| 2 | კულტურის თანამედროვე მიმართულებების განვითარების ხელშეწყობა | 162 369 | 158 311 | **97,5 %** |
| 3 | აჭარაში კინოხელოვნების განვითარების ხელშეწყობა | 176 500 | 160 298 | **90,8 %** |
| 4 | შემოქმედებითი ინკუბატორის მხარდაჭერა | 400 | 400 | **100,0 %** |
|  | **სულ:** | **664 059** | **628 390** | **94,6 %** |

*ქვეპროგრამა - კულტურის ღონისძიებების ორგანიზება*

წლის დაზუსტებული გეგმა შეადგენს 324,8 ათას ლარს, საკასო ხარჯია 309,4 ლარი.

დაგეგმილი იყო ხელოვნებისა და კულტურის ღონისძიებების, არანაკლებ 8 ღონისძიების ორგანიზება, განხორციელდა 20 ღონისძიება, თანხით 282 792 ლარი:

|  |
| --- |
| ქ. ბათუმში ინტეგრირებული თეატრი ,,აზდაკის ბაღი’’-ს გასტროლის ორგანიზება: მონაწილეთა ტრანსპორტირება; სასტუმროში განთავსება - 5 999 ლარი; |
| თეატრალური კვარტეტის საქველმოქმედო კონცერტის ორგანიზება - 2 000 ლარი; |
| პროექტის - „ჩვენებურების სიმღერა“ ფარგლებში ბათუმში კონცერტის ორგანიზება - 10 690 ლარი; |
| საერთაშორისო ფესტივალი - ,,აღდგომიდან ამაღლებამდე" - 8 666 ლარი; |
| იტალიაში დაგეგმილი საოპერო სპექტაკლ „ბოჰემა“-ში მონაწილეობის მისაღებად ბათუმის მუსიკალური ცენტრის მუსიკოს–შემსრულებლებისა და ბათუმის მელიტონ ბალანჩივაძის ხელოვნების სკოლის ბავშვთა გუნდის საჰაერო ტრანსპორტირება და სასტუმროს მომსახურება - 25 630 ლარი; |
| ანსამბლ ,,ქართული ხმების’’ კონცერტის ორგანიზება - 3 681 ლარი; |
| აჭარის მოდის კვირეული - ,,Adjara Fashion Week'' - 11 600ლარი; |
| პროექტი - ,,გლომუსი 2019 - მსოფლიო მუსიკალური სუბკულტურების შეხვედრა - 14 540 ლარი; |
| ინეგოლის კავკასიური ფოლკლორისა და კულტურის საზოგადოებისათვის ხალხური ინსტრუმენტების (საკონცერტო) დამზადება-მოწოდება - 1 100 ლარი: |
| ჯაზ-ფესტივალისათვის ვიდეოაპარატურის მონტაჟი - 50 000 ლარი: |
| ახალგაზრდა თაობის ვირტუოზი მუსიკოსების გალა-კონცერტის ორგანიზება - 4 520 ლარი; |
| რეგიონული ფოლკლორული ფესტივალი "ფუძეობა 2019" ორგანიზება - 49 500 ლარი; |
| ლიტერატურული კონკურსის - ,,ლექსების გამოფენა/ასი სიტყვა’’ ორგანიზება - 15 000 ლარი; |
| ლიტერატურული ფესტივალი ,,ზე-კართან'' ორგანიზება - 13 280 ლარი; |
| პროექტის - ,,აჭარის მხატვართა ნამუშევრების გამოფენა თბილისში“ ორგანიზება - 6 550 ლარი; |
| ა(ა)იპ ქობულეთის სიმღერისა და ცეკვის ანსამბლის - „მხედრული“-ს გასვლითი სოლო კონცერტების უკრაინისა და მოლდოვის რესპუბლიკებში ჩატარების უზრუნველსაყოფად სატრანსპორტო მომსახურება - 35 236 ლარი; |
| პროექტის “ლაბორატორია 2/20” ორგანიზება - 15 000 ლარი; |
| გერმანიის ქალაქ ფრანკფურტში როინ აბუსელიძის და გენრი დოლიძის მონაწილეობა წიგნის ფესტივალში - 5 000 ლარი; |
| ,,საახალწლო თეატრალიზირებული ზეიმი’’-ს ორგანიზება - 3 300 ლარი; |
| პროექტის - "მედიART2" - შემოქმედებითი ჯგუფის საჰაერო ტრანსპორტირება - 1 500 ლარი; |

დაფინანსდა იზმირის საერთაშორისო თეატრალურ ფესტივალში მონაწილე ორგანიზაციის - ა(ა)იპ ექსპერიმენტული თეატრი ყველგან - წარმომადგენლებისა და სპექტაკლის დეკორაციის ტრანსპორტირების უზრუნველყოფა - 980 ლარი;

განხორციელდა კულტურის სფეროს ღვაწლმოსილი, დამსახურებული, მოღვაწეების შემოქმედებითი საღამოს ორგანიზების ხელშეწყობა, სადაც დაჯილდოებულ იქნა 62 კულტურის მუშაკი, თანხით 24 159 ლარი;

ქვეპროგრამის განხორციელების მხარდაჭერის პუნქტიდან დამზადდა სასაჩუქრედ განკუთვნილი ბრენდირებული კალენდარი, თანხით 1450 ლარი;

15 409 ლარის აუთვსებლობა გამოწვეულია ტენდერებით შექმნილი ეკონომიით.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 95,3 %.**

*ქვეპროგრამა - კულტურის თანამედროვე მიმართულებების განვითარების ხელშეწყობა*

საანგარიშო პერიოდის დაზუსტებული გეგმა შეადგენს 162 369 ლარს, საკასო ხარჯია 158 311 ლარი.

ქვეპროგრამის ფარგლებში განხორციელდა შემდეგი ღონისძიებები:

საგრანტო კონკურსის წესით დაფინანსებულია 5 თავისუფალი პროექტი, რომლებიც წარმატებით განხორციელდა, თანხით 116 197 ლარი.

|  |
| --- |
| "აჭარის ცნობილი და უცნობი კულტურული მარშრუტები" - 21 839 ლარი; |
| "ვიდეოკლიპის გადაღება, რეგიონში ვიდეოგრაფიის განვითარების მიზნით" - 20 000 ლარი; |
| "მედიART2" , გამოფენა, ფილმების ჩვენებები, მუსიკალური საღამოები - 16 943 ლარი; |
| "შეუზღუდავი ფერადოვნება" - 29 400 ლარი; |
| "საერთაშორისო ფესტივალი კერამიკის ალქიმია" - 28 015 ლარი |

მხარდაჭერილია სახვითი, გამოყენებითი და მულტიმედიური ხელოვნების 6 პროექტი, თანხით 39 114 ლარი.

|  |
| --- |
| ,,მხატვარ ჯემალ გორგილაძის საიუბილეო პერსონალური გამოფენა ბათუმში“ - 2 100 ლარი; |
| წიგნი-ალბომი - „ბათუმი Art” - 14 400 ლარი; |
| ორი ბათუმელი მხატვრის კრასლავაში (ლატვია) გამართულ პლენერში მონაწილეობის მიზნით საჰაერო ტრანსპორტირებით უზრუნველყოფა - 1 780 ლარი; |
| პროექტი - „ბათუმი ფოტოდღეები“ - 10 146 ლარი. |
| ქუჩის მხატვრობის პროექტი - 6 745 ლარი; |
| პროექტის - „კედლის მხატვრობის ვორკშოპი“ - ორგანიზება - 3 943 ლარი; |

ქვეპროგრამის მხარდაჭერის ფარგლებში დამზადდა სასაჩუქრედ განკუთვნილი ბრენდირებული ღვინო, თანხით 3 000 ლარი;

გეგმასა და ფაქტს შორის არსებული სხვაობა, 4 058 ლარი, გამოწვეულია ტენდერებიდან შექმნილი ეკონომიით.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 97,5 %.**

*ქვეპროგრამა - აჭარაში კინოხელოვნების განვითარების ხელშეწყობა*

წლის დაზუსტებული გეგმა შეადგენს 176 500 ლარს, საკასო ხარჯია 160 297 ლარი.

ქვეპროგრამის მიზანია კინოპროექტების დაფინანსება, აჭარის რეგიონის, როგორც კინოგადაღებისთვის მიმზიდველი ლოკაციის პრომოუშენი, კინოგანათლების ხელშეწყობა და კინოპროექტის დაფინანსება. საანგარიშო პერიოდში განხორციელდა შემდეგი ღონისძიებები:

დაფინანსდა კონკურსში გამარჯვებული ფილმების გადაღება:

1. სრულმეტრაჟიანი ფილმი ,,წვიმა ორ ნაპირზე", რეჟისორი ზაზა ხალვაში, თანხით 79 150 ლარი;
2. სრულმეტრაჟიანი დოკუმენტური ფილმი ,,რესპუბლიკა", თანხით 24 304 ლარი;
3. მოკლემეტრაჟიანი მხატვრული ფილმი ,,სიმინდის ბიჭი", თანხით 25 000 ლარი;

ასევე კინოგანათლების ხელშეწყობის მიზნით დაფინანსდა:

1. ჯიფონის კინოფესტივალის მონაწილეების საჰაერო ტრანსპორტირებით (თბილისი-რომი-თბილისი) უზრუნველყოფა, თანხით 2 403 ლარი;
2. ,,DocNomads-TAFU- ბეშუმის საზაფხულო სკოლის’’ ორგანიზება, თანხით 10 641 ლარი;
3. „BIAFF ბათუმის კინოსკოლის“ ორგანიზება კინოფესტივალი ,,ბიაფი", თანხით 17 400 ლარი.

ქვეპროგრამის მხარდაჭერის ფარგლებში განხორციელდა ბროშურების საბეჭდი ვერსიის შექმნა, ბეჭდვა და მოწოდება, თანხით 400 ლარი და ბრენდირებული ღვინის დამზადება, თანხით 1 000 ლარი;

ქვეპროგრამით გათვალისწინებული იყო აჭარის რეგიონის, კინოგადაღებისთვის მიმზიდველი ლოკაციის პრომოუშენი, თანხით 10 000 ლარი, რაზეც სამინისტროში არ შემოვიდა პროექტი, შესაბამისად ღონისძიება არ განხორციელდა.

6 202 ლარი შეადგინა ტენდერებისა და დაფინანსების კონკურსის შედეგად შექმნილმა ეკონომიამ.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან: 90,8 %.**

*ქვეპროგრამა - შემოქმედებითი ინკუბატორის მხარდაჭერა*

წლის დაზუსტებული გეგმა 400 ლარია, საკასო ხარჯი \_ 400 ლარი.

ქვეპროგრამის ფარგლებში დაგეგმილი იყო შემოქმედებითი ინდუსტრიების განვითარების ხელშეწყობა, ცნობადობისა და განათლების დონის ამაღლება, შემოქმედებითი პროექტების განვითარება.

დაიბეჭდა პიარის პრომოუშენის ბროშურები, თანხით 400 ლარი.

ქვეპროგრამა ხორციელდება დაბრკოლებების გარეშე.

შესრულების პროცენტი წლიურ გეგმასთან: 100,0 %.

*პროგრამა - კულტურის ორგანიზაციების ინსტიტუციური განვითარების ხელშეწყობა*

მოიცავს ორ ქვეპროგრამას, კერძოდ:

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | სამუზეუმო საქმიანობის განვითარების ხელშეწყობა | 20 700 | 20 490 | **99,0 %** |
| 2 | თეატრალური ფესტივალის ორგანიზების მხარდაჭერა | 310 885 | 305 378 | **98,2 %** |
|  | **სულ:** | **331 585** | **325 868** | **98,3 %** |

*ქვეპროგრამა - სამუზეუმო საქმიანობის განვითარების ხელშეწყობა*

წლის დაზუსტებული გეგმაა 20 700 ლარი, საკასო ხარჯი \_ 20 490 ლარი.

ქვეპროგრამაში დეგეგმილი ღონისძიებებია: სამუზეუმო საქმიანობის განვითარება, ვიზიტორებისათვის შეთავაზებული პროდუქტის გამრავალფეროვნება და მომსახურების ხარისხის გაუმჯობესება. ამ მიზნით:

საანგარიშო პერიოდში მუზეუმებში მართვის გაუმჯობესების უზრუნველსაყოფად, სამუზეუმო სფეროს ოთხი წარმომადგენელი გაგზავნილ იქნა გერმანიაში, ხარჯის სახით გაწეულ იქნა 14 740 ლარი;

დამზადდა ხელოვნების მუზეუმის ფასადისათვის ბადე ბანერები, ხარჯი შეადგენს 5 000 ლარს;

დამზადდა ბრენდირებული ღვინო, თანხით 750 ლარი.

ქვეპროგრამა ხორციელდება დაბრკოლების გარეშე.

**შესრულების პროცენტი წლიურ გეგმასთან: 99,0 %.**

*ქვეპროგრამა - თეატრალური ფესტივალის ორგანიზების მხარდაჭერა*

წლის დაზუსტებული გეგმაა 310 885 ლარი, საკასო ხარჯია 305 378 ლარი.

ქვეპროგრამის ფარგლებში განხორციელდა ბათუმის საერთაშორისო თეატრალური ფესტივალის ორგანიზება, თეატრალური ხელოვნების განვითარების ხელშეწყობა, რაც ხელს შეუწყობს შემოქმედებითი პროცესების გააქტიურებას.

საერთაშორისო თეატრალური ფესტივალის ფარგლებში გაიმართა 12 წარმოდგენა, რომელშიც მონაწილეობა მიიღო უცხოეთიდან მოწვეულმა თეატრებმა - იტალიის თეატრი No Gravity (,,ღვთაებრივი კომედია“ ნო გრავითი, რეჟისორი ემილიანო პელიზარი), ესპანეთის თეატრი (David Espinoza MI GRAN OBRA, ,,ჩემი დიდებული ნამუშევარი“, რეჟისორი დევიდ ესპინოზა ), პოლონეთის თეატრი (მონდჯევსკას თეატრი) (,,ეშმაკნი“, რეჟისორი იაცეკ გლომბი; ,,ერთგული ხროვა“, რეჟისორი პაველ ვოლაკი), გერმანიის თეატრი - თეატრი ბერლინერ ანსამბლე (,,მედეა“, რეჟისორი მიხაილ ტალჰაიმერი), თურქეთის თეატრი ,,ლიბრა“ (,,შინელი“, რეჟისორი მინე აჯარი), ასევე აჭარის რეგიონში არსებულმა თეატრებმა (ბათუმის ილია ჭავჭავაძის სახელობის პროფესიული სახელმწიფო დრამატული თეატრი, ბათუმის თოჯინებისა და მოზარდ მაყურებელთა პროფესიული სახელმწიფო თეატრი, ბათუმის მუსიკალური ცენტრი, ,,ექსპერიმენტული თეატრი") გამართეს წარმოდგენები. სპექტაკლებს დაესწრნენ დირექტორთა საბჭოს წევრები, ცნობილი თეატრალური კრიტიკოსები, თეატრმცოდნეები, რეჟისორები, მსახიობები და სხვა.

ფესტივალს დიდი გამოხმაურება მოჰყვა, გაშუქდა მასმედიის საშუალებით, ჩატარდა პრეს-კონფერენციები, ფესტივალს მიეძღვნა სატელევიზიო გადაცემები, არაერთი სტატია დაიწერა სოციალურ ქსელში, საინფორმაციო სააგენტოებსა და გაზეთებში. ხარჯების სახით გაწეულ იქნა:

|  |
| --- |
| ბათუმის საერთაშორისო თეატრალური ფესტივალზე მოწვეული თეატრების მიღების ორგანიზება - 146 164 ლარი; |
| საერთაშორისო თეატრალური ფესტივალის მარკეტინგული მომსახურება, თანხით 48 690 ლარი; |
| ბათუმის საერთაშორისო თეატრალური ფესტივალის ორგანიზება, თანხით 103 120 ლარი; |
| ფესტივალის აღმასრულებელი მენეჯერის/კოორდინატორის ხარჯი, თანხით 7 404 ლარი; |

5 507 ლარის აუთვისებლობა გამოწვეულია ტენდერების შედეგად მიღებული ეკონომიით.

ქვეპროგრამა განხორციელდა დაბრკოლების გარეშე.

**შესრულების პროცენტი წლიურ გეგმასთან: 98,2 %.**

**პროგრამა - არამატერიალური კულტურული მემკვიდრეობის დაცვა და პოპულარიზაცია**

საანგარიშო პერიოდის დაზუსტებული გეგმაა 215 531 ლარი, საკასო ხარჯია 213 918 ლარი.

საანგარიშო პერიოდში განხორციელდა შემდეგი ღონისძიებები:

ჩატარდა აჭარის რეგიონში სიმღერისა და ცეკვის ბავშვთა ფოლკლორული ანსამბლების ოლიმპიადა, სადაც მონაწილეობა მიიღო 2 300-ზე მეტმა შემსრულებელმა და 100-ზე მეტმა ფოლკლორულმა ანსამბლმა. ხარჯის სახით გაწეულია 33 494 ლარი;

წარმატებით დასრულდა სასცენო სამოსისა და აქსესუარების შეძენა კულტურის ცენტრებთან არსებული ანსამბლებისათვის (ხუთი მუნიციპალიტეტი) და ეტაპობრივად მიმდინარეობს სასცენო სამოსისა და აქსესუარების მიწოდება ოლიმპიადაში გამარჯვებული 8 ანსამბლისათვის. ხარჯი გაწეულია 79 454 ლარის ოდენობით;

ბავშვთა ფოლკლორული ანსამბლების საქართველოს და საერთაშორისო კონცერტებში, ფესტივალებში და კონკურსებში მონაწილეობის მიზნით ხარჯის სახით გაწეულია 44 069 ლარი. კერძოდ, დაფინანსდა:

1. ბავშვთა ქორეოგრაფიულ ანსამბლ ,,ოჰოი ნანას“ საჰაერო ტრანსპორტირება, თანხით 8 610 ლარი;
2. ა(ა)იპ აჭარის ქორეოგრაფთა კავშირთან არსებული ქორეოგრაფიული ანსამბლი ,,ციმციმა“-ს თურქეთის რესპუბლიკის ქალაქ ალანიის კულტურისა და ხელოვნების მე-17 საერთაშორისო ფესტივალზე მონაწილეობის მიზნით საავტომობილო ტრანსპორტირების მომსახურება, თანხით 7 000 ლარი;
3. ა(ა)იპ აჭარის ქორეოგრაფიულ ანსამბლ ,,მწვერვალის“ მონაწილეობა პოლონეთის რესპუბლიკის ქ. ბიალისტოკში ,,Rodlaska Octava Kultur” საერთაშორისო ფესტივალზე, თანხით 9 000 ლარი;
4. ა(ა)იპ ქობულეთის კულტურის ცენტრის სოფელ ჩაისუბნის კლუბთან არსებული ბავშვთა ქორეოგრაფიული ანსამბლის ,,ჩაქურა“ მონაწილეობა თურქეთის რესპუბლიკის ქალაქ ინეგოლში ,,ჩვენებურების საერთაშორისო ფესტივალზე“ (ოლიმპიადის გამარჯვებული ანსამბლი), თანხით 9 459 ლარი;
5. აჭარის რეგიონში სიმღერისა და ცეკვის ბავშვთა ფოლკლორული ანსამბლების ოლიმპიადის გამარჯვებულის (გრან-პრის მფლობელი) საავტომობილო ტრანსპორტირება. შუახევის მუნიციპალიტეტის სოფელ მახალაკიძეების საჯარო სკოლის ანსამბლი ,,მარეთი" - 10 000 ლარი.

დაფინანსდა საქართველოს ქორეოგრაფთა კავშირის მიერ ინიცირებული საერთაშორისო სამეცნიერო - პრაქტიკული კონფერენციის „ქორეოგრაფიული ფოლკლორი - ისტორია და თანამედროვეობა“ ქალაქ ბათუმში ორგანიზება, თანხით 11 111 ლარი;

აჭარის მუნიციპალიტეტებში მოღვაწე ლოტბარებისა და ქორეოგრაფებისათვის ტრენინგების ორგანიზება, თანხით 17 420 ლარი;

ხალხური რეწვის პროდუქციის განვითარების ხელშეწყობისათვის, ხარჯის სახით გაწეულია 13 500 ლარი;

კონკურსის წესით დაფინანსდა 12 ოსტატი, თანხით 11 900 ლარი;

შესყიდულ იქნა სასაჩუქრე 69 ცალი ყაბალახი, თანხით 2 970 ლარი.

1 613 ლარის აუთვისებლობის მიზეზს წარმოადგენს ტენდერების შედეგად შექმნილი ეკონომია.

პროგრამა განხორციელდა დაბრკოლების გარეშე.

**შესრულების პროცენტი წლიურ გეგმასთან: 99,2 %.**

**პროგრამა - კულტურის სფეროს წარმომადგენელთა პროფესიული განვითარების ხელშეწყობა**

წლის დაზუსტებული გეგმაა 152 069 ლარი, საკასო ხარჯია 145 254 ლარი.

საანგარიშო პერიოდში პროგრამის ფარგლებში განხორციელდა მობილობის ხელშეწყობის საგრანტო კონკურსი, რომელშიც 2019 წელს განმცხადებელთა უპრეცენდენტო აქტივობა დაფიქსირდა, რაც სამინისტროს სწორი პიარკამპანიის შედეგია. კონკურსის ფარგლებში დაფინანსდა 15 ღონისძიება, ბენეფიციარებმა პოპულარიზაცია გაუწიეს ქართულ კულტურას და საერთაშორისო მასშტაბით წარმოაჩინეს ქართული შესაძლებლობები, რასაც ადასტურებს უმეტეს შემთხვევაში მათ მიერ მოპოვებული საპრიზო ადგილები და ჯილდოები. ასევე, სახელოვნებო განათლების ხელშეწყობის მიმართულებით დაფინანსდა 4 პროექტი, რომელმაც ხელი შეუწყო ქ. ბათუმში მოქმედი სამუსიკო/სახელოვნებო სკოლების აღსაზრდელთა და პედაგოგთა შემოქმედებით ზრდას.

პროგრამის ფარგლებში განხორციელდა შემდეგი ღონისძიებები:

საქართველოს და საერთაშორისო ფესტივალებში, კონკურსებში, გამოფენებში და სხვა ღონისძიებებში მონაწილეობის ხელშეწყობის მიზნით დაფინანსდა და ხარჯის სახით გაწეულ იქნა 95 786 ლარი:

|  |
| --- |
| „ქართველი მხატვრების ნამუშევრების გამოფენა ვენეციასა და პარიზში“ - გადარიცხულია 8 276 ლარი; |
| „(სასცენო სახელი - ლაშა გურული) მონაწილეობა ღონისძიებაში Honey Loops“ - გადარიცხულია 3 677 ლარი; |
| „კულტურის მენეჯერების გადამზადება შემოქმედებითი ინკუბატორების მუშაობის სპეციფიკის მიმართულებით“ - გადარიცხულია 5 534 ლარი; |
| “ბათუმელ მხატვარ ქალთა გამოფენა პარიზში “Galerie Beaute Du matin Calme“-ში“ - გადარიცხულია 8 276 ლარი; |
| “ბათუმელ მხატვარ ქალთა გამოფენა პარიზში “Galerie Beaute Du matin Calme“-ში“ - გადარიცხულია 8 276 ლარი; |
| ფოლკლორული ანსამბლი „მარეთი“ - „უკრაინის რესპუბლიკაში ფოლკლორულ პროექტში - „მეგობრობის ხიდი“ - მონაწილეობა“ - გადარიცხულია - 5 643 ლარი; |
| „კერამიკის საერთაშორისო სიმპოზიუმი ლატვიაში - „ლაბორატორია 2019“ - გადარიცხულია -  1 644 ლარი; |
| ვია „ზღვის შვილების“ შემოქმედებითი ჯგუფის მონაწილეობა კონკურსში „Arpeggio – International Singing Competition” (არპეჯიო საერთაშორისო სიმღერის კონკურსი) - გადარიცხულია - 8 454 ლარი; |
| „ხელოვანთა ჯგუფის მონაწილეობა 28-ე საერთაშორისო ფესტივალში „სლავური ბაზარი“ - გადარიცხულია - 5 450 ლარი; |
| „პოლონეთში საერთაშორისო სიმპოზიუმში მონაწილეობა“ - გადარიცხულია - 1 365 ლარი; |
| "ქ. ბათუმის ვახტანგ ჭაბუკიანის სახელობის კლასიკური ბალეტის სკოლის შემოქმედებითი ჯგუფის მონაწილეობა „ცეკვის საზაფხულო კამპუსსა“ და კონკურსში „დანცაფირენცე 2019“ ქალაქ ფლორენციაში (იტალია)" - გადარიცხულია - 8 591 ლარი; |
| „გამოფენა „ემოციები“ და ვიდეო ჩვენება - „ქართული ფოტოგრაფიის ისტორია“ - გადარიცხულია - 7 916 ლარი; |
| ა(ა)იპ ექსპერიმენტული თეატრი ყველგან - „უნგრეთში, ქ. ვაშვარის საერთაშორისო თეატრალურ ფესტივალში მონაწილეობა“ - გადარიცხულია - 9 911 ლარი; |
| ხელოვანთა ჯგუფი „ტრადიციული რეწვის სახელოსნოების მეორე საერთაშორისო ფესტივალში მონაწილეობა“ (ახალციხის ციხე, რაბათი) - 3 100 ლარი; |
| ქორეოგრაფიული ანსამბლი "ზე-კართან" - მოლდოვეთის რესპუბლიკის ქალაქ კაგულში საერთაშორისო რიგით მე-16 ფოლკლორულ ფესტივალში მონაწილეობა" - 9 673 ლარი; |

სახელოვნებო განათლების ხელშეწყობა, დაფინანსდა 49 069 ლარით:

1. მუსიკის საერთაშორისო საზაფხულო აკადემია და ფესტივალი (MISA) - 17 540 ლარი;
2. სსიპ ბათუმის რევაზ ლაღიძის სახელობის სამუსიკო სკოლის წარმომადგენელთა მონაწილეობა გერმანიაში, გრძელვადიან კულტურულ პროექტში - ,,მუსიკა, როგორც ენა კულტურათა შორის“ - 8 855 ლარი;
3. პროექტის - „ბალეტის სკოლის მონაწილეობა ქუთაისის ჯორჯ ბალანჩინის სახელობის III საერთაშორისო ქორეოგრაფიულ ფესტივალში“ ორგანიზება - 8 224 ლარი;
4. ა(ა)იპ ზაქარია ფალიაშვილის სახელობის სამუსიკო სკოლის წარმომადგენლების "ართ დუოს საერთაშორისო კონკურსში" მონაწილეობის უზრუნველყოფის მიზნით სასტუმრო მომსახურება, კვებითა და ტრანსფერით - 14 450 ლარი.

პროგრამის განხორციელების მხარდაჭერის ფარგლებში შესყიდული იქნა ბროშურების საბეჭდი ვერსიის შექმნა, ბეჭდვა და მოწოდება - განხორციელებულია ანგარიშსწორება მომწოდებელთან - შ.პ.ს ,,წიგნის ფაბრიკა“ - 399 ლარის ოდენობით;

6 815 ლარის აუთვისებლობა გამოწვეულია მობილობის ხელშეწყობის საგრანტო კონკურსის ფარგლებში გამარჯვებული პროექტების გამოვლენის შემდეგ დარჩენილი რესურსი/ეკონომიითა და ბენეფიციართა მიერ სამინისტროს შესაბამის ანგარიშზე გაუხარჯავი თანხის - 4 213 ლარის დაბრუნებით;

ასევე, პროგრამის განხორციელების მხარდაჭერის ხარჯის ფარგლებში - 2 602 ლარი, ტენდერიდან შექმნილი ეკონომიით.

ქვეპროგრამა ხორციელდება დაბრკოლების გარეშე.

**შესრულების პროცენტი წლიურ გეგმასთან: 95,5 %.**

**პროგრამა - კულტურული ტურიზმის განვითარების ხელშეწყობა**

წლის დაზუსტებული გეგმაა 474 031 ლარი, საკასო ხარჯია 420 609 ლარი.

კულტურული პოტენციალის პრომოუშენის, რეგიონის ცნობადობის ამაღლებისა და პოპულარიზაციის მიზნით დაგეგმილი კულტურულ ღონისძიებათა ორგანიზებაზე ღია კონკურსის წესით შერჩეულ იქნა 10 ფესტივალის პროექტი, თანხით 400 051 ლარი:

|  |
| --- |
| "ანიმაციური ფილმების საერთაშორისო ფესტივალი", თანხა 60 000 ლარი; |
| ,,Black sea sound” , თანხა 59 900 ლარი; |
| „გენუის ახალგაზრდა მუსიკოსთა საერთაშორისო ფესტივალი“ - "ბათუმის ცის ქვეშ", თანხა 55 000 ლარი; |
| „საავტორო კინოს ბათუმის საერთაშორისო ფესტივალი“, თანხა 54 870 ლარი; |
| "კლასიკური მუსიკის საფესტივალო კვირეული „ფესტივალიდან ფესტივალამდე/ ბახის მუსიკის სამყაროში“, თანხა 10 000 ლარი; |
| სტუდენტური თეატრების ფესტივალი „დებიუტი“ , თანხა 39 253 ლარი; |
| „ცეკვის საერთაშორისო ფესტივალი - ბათუმი 2019“, თანხა 8 424 ლარი; |
| „ბათუმის შავი ზღვის მუსიკალური და ხელოვნების საერთაშორისო ფესტივალი“, თანხა 49 925 ლარი; |
| „წელიწადის ოთხი დრო - მეგობრობის პალიტრა" , თანხა 24 800 ლარი; |
| „ბათუმი არტ ფესტ - არგანი“ , თანხა 37 879 ლარი. |

აღნიშნულ პროექტებში მონაწილეობდა 5 000 - ზე მეტი ბენეფიციარი.

ასევე დაფინანსდა კონცერტები ტურისტულ სეზონზე, თანხით 11 920 ლარი, კერძოდ:

1. პოლონური ანსამბლის "Piastuny" -ს შიდა ტრანსპორტირების უზრუნველყოფა, თანხით 2 400 ლარი;
2. ქალაქ ბათუმში დათო ევგენიძის საიუბილეო კონცერტის ორგანიზება, თანხით 5 400 ლარი;
3. ვაჟა აზარაშვილის კონცერტები ქედასა და ხელვაჩაურში, თანხით 4 120 ლარი;

გაწეულ იქნა ხარჯი კოორდინატორის შრომის ანაზღაურებაზე, თანხით 8 190 ლარი;

პროგრამის მხარდაჭერის ხარჯია 448 ლარი.

53 422 ლარის აუთვსებლობა გამოწვეულია ფესტივალების დაფინანსების კონკურსის შედაგად დარჩენილი ეკონომიით, რომელიც შეადგენს 44 949 ლარს, ასევე ტენდერების შედეგად დაჩენილი ეკონომიით, რომელიც შეადგენს 8 473 ლარს.

ქვეპროგრამა ხორციელდება დაბრკოლების გარეშე.

**შესრულების პროცენტი წლიურ გეგმასთან: 88,7 %.**

**პროგრამა - კულტურული მემკვიდრეობის დაცვა, განვითარება და პოპულარიზაცია**

ქვეპროგრამა - კულტურული მემკვიდრეობის შენარჩუნება და განვითარება

წლის დაზუსტებული გეგმაა 1 858 00 ლარი, საკასო ხარჯია 1 762 745 ლარი.

კულტურული მემკვიდრეობის შენარჩუნებისა და განვითარების ქვეპროგრამის ფარგლებში საანგარიშო პერიოდში განხორციელდა შემდეგი ღონისძიებები, კერძოდ:

არქეოლოგიური გათხრების შესახებ წიგნების გამოცემა, თანხით 41 580 ლარი:

1. წიგნი "ხიხანის ციხე" ბეჭდვა - 8 000 ლარი;

ბროშურა ,,გონიოს გზამკვლევი“ - 9 880 ლარი;

ქართველი ხალხის ეთნოლოგიური ლექსიკონი ,,აჭარა“ - 23 700 ლარი.

1. მოეწყო ფიჭვნარის, გონიოს, გვარასა და ბეშუმის არქეოლოგიური ექსპედიცია, ხარჯის სახით გაწეულ იქნა 112 984 ლარი;
2. ჩატარდა რომაული ფესტივალი, ძეგლების საერთაშორისო დღისადმი და მუზეუმების საერთაშორისო დღისადმი მიძღვნილი საინფორმაციო-მარკეტინგული ღონისძიებები, თანხით 38 095 ლარი;
3. შეძენილ იქნა 6 კულტურული მემკვიდრეობის ძეგლის საპროექტო-სახარჯთაღრიცხვო დოკუმენტაცია, თანხით 100 000 ლარი;
4. მოეწყო გონიოს მუზეუმ - ნაკრძალის ინფრასტრუქტურა (ორი კოშკი, ორი არქეოლოგიური უბანი, ანგარი, ღობე), სამუშაოების ღირებულებამ შეადგინა 149 999 ლარი;
5. ჩატარდა აჭარაში არსებული ავარიულ მდგომარეობაში მყოფი კულტურული მემკვიდრეობის ძეგლების მცირე სარეაბილიტაციო სამუშაოები, ღირებულებით 57 914 ლარი;
6. რეაბილიტაცია ჩაუტარდა ხინოს ნაეკლესიარს, სამუშაოების ღირებულება 68 753 ლარი;
7. რეაბილიტაცია ჩაუტარდა გორგასალის ქ. N24 მდებარე ძეგლს, თანხით 337 982 ლარი;

1. დაიწყო პეტრას ციხის ინფრასტრუქტურით მოწყობის სამუშაოები, თანხით 700 000 ლარით;

1. რეაბილიტაცია ჩაუტარდა ქ. ბათუმში კ. გამსახურდიას ქ. N10-ში მდებარე ძეგლს (საბაევის სახლი), თანხით 138 242 ლარი;
2. ჩატარდა ხიხანის ციხის მეორე კოშკის სარეაბილიტაციო სამუშაოები, თანხით 17 196 ლარი.

95 255 ლარის აუთვისებლობა გამოწვეულია:

1. ხიხანის ციხის კოშკი N2 რეაბილიტაციის მწარმოებელმა კომპანიამ ვერ შეასრულა ხელშეკრულებით გათვალისწინებული ვალდებულება. შესაბამისად შეწყდა ხელშეკრულება და კომპანიას დაეკისრა პირგასამტეხლო. ხელშეკრულების შეწყვეტის შედეგად აუთვისებელი დარჩა 77 804 ლარი;

2. 17 451 ლარი წარმოადგენს სააგენტოს მიერ განხორციელებული შესყიდვების შედეგად წარმოქმნილ სატენდერო და სახელშეკრულებო ეკონომიას.

ქვეპროგრამა ხორციელდება დაბრკოლების გარეშე.

**შესრულების პროცენტი წლიურ გეგმასთან: 94,9 %.**

**სპორტის განვითარების ხელშეწყობა და პოპულარიზაცია**

სპორტის დეპარტამენტი სპორტის განვითარების მიზნით ახორციელებს სპორტის ხელშეწყობის პროგრამას, რომელიც მოიცავს ოთხ ქვეპროგრამას.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | სპორტული ღონისძიებები | 2 080 040 | 2 057 445 | **98,9 %** |
| 2 | აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადი ჯილდოები | 620 110 | 619 740 | **99,9 %** |
| 3 | სათამაშო სახეობათა განვითარების ხელშეწყობა | 812 680 | 806 790 | **99,3 %** |
| 4 | მწვრთნელთა, მსაჯთა და სპორტსმენთა სოციალური მხარდაჭერა და წახალისება | 169 500 | 156 079 | **92,1 %** |
|  | **სულ ჯამი:** | **3 682 330** | **3 640 054** | **98,8 %** |

*ქვეპროგრამა - სპორტული ღონისძიებები*

წლის დაზუსტებული გეგმა შეადგენს 2 080,0 ათას ლარს, საკასო ხარჯი \_ 2 057,4 ათას ლარს.

ქვეპროგრამით დაფინანსდა აჭარის ჩემპიონატების, პირველობებისა და სასწავლო-საწვრთნო შეკრებების ჩატარება, მსოფლიო და ევროპის ჩემპიონატებში, სხვადასხვა საერთაშორისო და რესპუბლიკურ ტურნირებში აჭარის გუნდებისა და სპორტსმენების მონაწილეობა.

საანგარიშო პერიოდში კალენდარული გეგმის თანახმად ჩატარდა აჭარაში მოქმედი ფედერაციების 460 ღონისძიება, ასევე გაიმართა 2019 წლის საუკეთესო სპორტის სფეროს მუშაკებისა და ჟურნალისტების დაჯილდოება.

ფედერაციების მიერ დაგეგმილი ზოგიერთი ღონისძიება არ ჩატარდა გარკვეული მიზეზების გამო, რამაც გამოიწვია 21 060 ლარის აუთვისებლობა. ასევე, სპორტის სფეროს 2019 წლის საუკეთესო მუშაკებისა და ჟურნალისტების დაჯილდოების მიზნით, ღონისძიების ჩასატარებლად გამოცხადებულ ტენდერის ეკონომიამ შეადგინა 1 535 ლარი. სულ აუთვისებელი ხარჯი შეადგენს 22 595 ლარს.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან 98,9 %-ია.**

*ქვეპროგრამა - აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადი ჯილდოები*

წლის დაზუსტებული გეგმა შეადგენს 620,1 ათას ლარს, საკასო ხარჯი \_ 619,7 ათას ლარს.

ქვეპროგრამის თანახმად დაგეგმილი იყო წარმატებულ სპორტსმენებსა და მწვრთნელებზე ერთჯერადი ფულადი ჯილდოების გადაცემა.

წლის განმავლობაში სხვადასხვა რანგის ჩემპიონატებსა თუ პირველობებში მიღწეული იქნა წარმატებები და გაცემული იქნა 589 სპორტსმენსა და მწვრთნელზე ერთჯერადი ფულადი ჯილდო.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან 99,9 %-ია.**

*ქვეპროგრამა - სათამაშო და სახეობათა განვითარების ხელშეწყობა*

საანგარიშო პერიოდის დაზუსტებული გეგმა შეადგენს 812,6 ათას ლარს, საკასო ხარჯია 806,8 ათასი ლარი.

ქვეპროგრამა ითვალისწინებდა სპორტის თორმეტი სახეობის ხელშეწყობას, კერძოდ: ხელბურთის, ფრენბურთის, წყალბურთის, ფეხბურთის, რაგბის, კალათბურთის, ჰოკეის, თავისუფალი ჭიდაობის, ბერძნულ-რომაული ჭიდაობის, მშვილდოსნობის, ძიუდოსა და ძალოსნობის შემდგომ პოპულარიზაციას და განვითარებას.

საანგარიშო პერიოდში ჩატარდა 63 სასწავლო-საწვრთნო შეკრება, მონაწილე გუნდებმა და სპორტსმენებმა საქართველოს პირველობებსა და ჩემპიონატებში მოიპოვეს საპრიზო ადგილები. ჩასატარებელი ღონისძიებების ზედამხედველობისა და საორგანიზაციო საკითხების მოგვარების მიზნით თითოეული სახეობის მიხედვით სპორტის დეპარტამენტის მიერ შრომითი ხელშეკრულებით აყვანილ იქნა 12 კოორდინატორი. სპორტსმენები ღონისძიებების პროცესში უზრუნველყოფილი იყვნენ ტრანსპორტით, სასტუმროთი და კვებით, ღონისძიების ორგანიზებისათვის საჭირო დარბაზების იჯარით.

ქვეპროგრამა განხორციელდა დაბრკოლებების გარეშე.

**შესრულების პროცენტი წლიურ გეგმასთან 99,3 %-ია.**

*ქვეპროგრამა - მწვრთნელთა, მსაჯთა და სპორტსმენთა სოციალური მხარდაჭერა და წახალისება*

წლის დაზუსტებული გეგმა შეადგენს 169,5 ათას ლარს, საკასო ხარჯი 156,1 ათას ლარს.

საანგარიშო პერიოდში ყოველთვიური 187,50 ლარიანი დახმარება გაეწია საპენსიო ასაკის 51 ბენეფიციარს, თანხით 107 441 ლარის ოდენობით, ხოლო არასაპენსიო ასაკის საქართველოს დამსახურებულ 15 მწვრთნელზე გაცემულ იქნა 187,50 ლარიანი დახმარება 32 438 ლარის ოდენობით. იუბილეებსა და სხვა ღირშესანიშნავ თარიღებთან დაკავშირებით მატერიალური მხარდაჭერა გაეწია 22 ბენეფიციარს, თანხით 13 200 ლარი. 1000 ლარიანი ერთჯერადი დახმარება გაეწია სპორტის დამსახურებული მუშაკის გარდაცვალების გამო 3 ოჯახს, საერთო თანხით 3000 ლარი. აღნიშნული ქვეპროგრამით გაწეულ იქნა ხარჯი 156 079 ლარის ოდენობით.

ქვეპროგრამით დარჩენილია აუთვისებელი თანხა 13 421 ლარი, რაც ძირითადად გამოწვეულია იუბილეებსა და სხვა ღირსშესანიშნავ თარიღებთან დაკავშირებით, ასევე სპორტის დამსახურებულ მუშაკთა, მოღვაწეთა და მწვრთნელთა გარდაცვალების შემთხვევაში მხარდაჭერის პუნქტიდან თანხის გაუცემლობით.

ქვეპროგრამა განხორციელდა დაბრკოლებების გარეშე.

**შესრულების პროცენტი წლიურ გეგმასთან 92,1 %-ია.**

**პროგრამა - ახალგაზრდულ საქმეთა სფეროს ხელშეწყობა**

წლის დაზუსტებული გეგმა შეადგენს 6,8 ათას ლარს, საკასო ხარჯი\_ 6,6 ათას ლარს.

ახალგაზრდულ საქმეთა სფეროს ხელშეწყობის პროგრამის ფარგლებში საანგარიშო პერიოდში ქვეპროგრამა განხორციელდა დაბრკოლებების გარეშე.

საანგარიშო პერიოდში განხორციელდა უცხოეთში სხვადასხვა ტრენინგ-სემინარებსა და კონფერენციებში მონაწილე სტუდენტების ხელშეწყობის ღონისძიების პუნქტიდან დეპარტამენტის მიერ 8 სტუდენტის გზის ხარჯის დაფინანსება.

**შესრულების პროცენტი წლიურ გეგმასთან 97,2 %-ია.**

**საარქივო ფონდის დაცვა, შენახვა, გაუმჯობესება**

საარქივო სამმართველო ახორციელებს ორ ქვეპროგრამას

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | საარქივო დოკუმენტების ელექტრონული არქივის შექმნა | 252 730 | 249 969 | **98,9 %** |
| 2 | საარქივო საცავის რეაბილიტაცია | 148 380 | 148 377 | **100 %** |
|  | **სულ ჯამი:** | **401 110** | **398 346** | **99,3 %** |

*ქვეპროგრამა - საარქივო დოკუმენტების ელექტრონული არქივის შექმნა*

წლის დაზუსტებული გეგმა შეადგენს 252,7 ათას ლარს, საკასო ხარჯი 249,9 ათას ლარს.

შეძენილია კომპიუტერული ტექნიკა, სამი ერთეული კომპიუტერი და სამი ერთეული ა3 ფორმატის სკანერი. მიმდინარეობს საარქივო დოკუმენტების დასკანერება, დასკანერებული ფაილების ტექნიკური დამუშავება, ტექნიკური რევიზია, ანოტირება, ელექტრონული ფაილების თავმოყრა სპეციალურ პროგრამაში ,,საარქივო დოკუმენტების ელექტრონული რეესტრი“.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან 98,9 %-ია.**

*ქვეპროგრამა - საარქივო საცავის რეაბილიტაცია*

წლის დაზუსტებული გეგმა შეადგენს 148,4 ათას ლარს, საკასო ხარჯი \_ 148,4 ათას ლარს.

ქვეპროგრამის თანახმად თანამედროვე სტანდარტების შესაბამისად გარემონტდა და აღიჭურვა საარქივო სამმართველოს ფონდსაცავი.

ქვეპროგრამა ხორციელდება დაბრკოლებების გარეშე.

**შესრულების პროცენტი წლიურ გეგმასთან 100 %-ია.**

**ახალგაზრდობის განვითარების ხელშეწყობა**

სსიპ ახალგაზრდობის რეგიონული ცენტრი 2019 წელს ახორციელებს ხუთ პროგრამას:

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | არაფორმალური განათლებისა და თავისუფალი დროის სწორად მართვის ხელშეწყობა | 466 228 | 444 955 | **95,4 %** |
| 2 | ახალგაზრდობის ცნობიერების ამაღლება და მოხალისეობრივი საქმიანობის ხელშეწყობა | 131 680 | 112 243 | **85,2 %** |
| 3 | კარიერული განვითარებისა და ახალგაზრდული ინიციატივების მხარდაჭერა | 219 700 | 145 514 | **66,2 %** |
| 4 | ახალგაზრდობის ინტელექტუალურ-კულტურული განვითარების მხარდაჭერა | 184 150 | 177 611 | **96,4 %** |
| 5 | სტრატეგიული დაგეგმარებისა და ეფექტური კომუნიკაციის ხელშეწყობა | 65 297 | 52 529 | **80,4 %** |
|  | **სულ ჯამი:** | **1 067 055** | **932 852** | **87,4 %** |

*პროგრამა - არაფორმალური განათლებისა და თავისუფალი დროის სწორად მართვის ხელშეწყობა*

პროგრამა მოიცავს ორ ქვეპროგრამას: ,,ლაშქრობა და ბანაკები“ და ,,გართობა და შემეცნება“.

*ქვეპროგრამა - ლაშქრობა და ბანაკები*

წლის დაზუსტებული გეგმა შეადგენს 132,7 ათას ლარს, საკასო ხარჯი \_ 123,1 ათას ლარს.

საანგარიშო პერიოდში დაფინანსდა შემდეგი ღონისძიებები:

1. სამხედრო ბანაკი - ღონისძიება განხორციელდა ორ ეტაპად, თითოეულ ეტაპზე შეირჩა 29 ახალგაზრდა, რომლებიც განთავსდნენ სამხედრო ბაზაზე, 7 დღის განმავლობაში ახალგაზრდებს მოუწიათ საველე და ყაზარმულ რეჟიმში ცხოვრება, უტარდებოდათ სწავლება და ინსტრუქტაჟი, ახალგაზრდები უზრუნველყოფილი იყვნენ კვებითა და ტრანსპორტირებით. ღონისძიებისთვის დაიხარჯა 8 031 ლარი;
2. საერთაშორისო ბანაკი - ღონისძიება განხორციელდა საქართველოს წითელი ჯვრის საზოგადოებასთან თანადაფინანსებით (ჯამური ბიუჯეტი შეადგენდა 28 000 ლარს, 22 632 ლარის ხარჯი გასწია წითელი ჯვრის საზოგადოებამ, ხოლო 5 618 ლარი ხარჯი გაიწია ცენტრის მიერ). ღონისძიების ფარგლებში 25-მდე შერჩეულმა ახალგაზრდამ მიიღო თეორიული და პრაქტიკული გამოცდილება ცხოვრებისეული უნარ-ჩვევებისა და დიპლომატია-ადვოკატირების მიმართულებით, აღნიშნული აქტივობები ახალგაზრდებს დაეხმარებათ მოახდინონ მეტი ჩართულობა სამოქალაქო ცხოვრებაში და გადაწყვეტილებების მიღების პროცესში. მოეწყო გასვლითი ტურები სხვადასხვა მიმართულებით;
3. ლიდერთა სკოლა - ღონისძიება გულისხმობს ახალგაზრდებში ლიდერული უნარ-ჩვევების დანერგვასა და გაძლიერებას, ღონისძიება განხორციელდა ორ ეტაპად, თითოეული ეტაპის ხანგრძლივობა შეადგენდა 7 დღეს, თითოეულ ეტაპს უძღვებოდა 4 ტრენერი. ახალგაზრდებს ჩაუტარდა ტრენინგ-სემინარები შემდეგ საკითხებზე: პროექტების წერა, სამოქალაქო ჩართულობა, ადვოკატირება, ლიდერობა, კონფლიქტის მართვა, ეფექტური კომუნიკაცია, საჯარო გამოსვლა და პრეზენტაცია, სოციალური მედია, ეტიკეტი და პროტოკოლი, დემოკრატია და ადამიანის უფლებები. ახალგაზრდები უზრუნველყოფილი იყვნენ ტრანსპორტით, ღამისთევითა და კვებით, მონაწილეებს გადაეცათ სერთიფიკატები, მაისურები, კალმები, ბლოკნოტები და ა.შ. ღონისძიების ფაქტიური ხარჯი შეადგენს 31 777 ლარს.
4. ლაშქრობა - ღონისძიების ფარგლებში მოეწყო 4 ლაშქრობა: სამეგრელო-ბარდა კანიონის, ლეჩხუმი - ხვამთის მთის, ჯავახეთი - ფარავნისა და ლევანის ტბის და კინტრიშის დაცული ტერიტორიის მიმართულებით. თითოეულ ლაშქრობაში მონაწილეობდა 40 ახალგაზრდა, რომლებიც უზრუნველყოფილი იყვნენ მგზავრობითა და სამჯერადი კვებით. ლაშქრობაში ჩართული იყვნენ ტრენერები და გიდები. ლაშქრობისთვის შეძენილ იქნა კარვები და სხვადასხვა ინვენტარი. ღონისძიების ხარჯი შეადგენს 37 480 ლარს;
5. შემეცნებითი ტურები - ღონისძიების მთავარი მიზანია “ჯერ შენი ნახე“, რომელიც გულისხმობს ქვეყნის ისტორიულ-კულტურული ძეგლების მონახულებას და ახალგაზრდებში ეროვნული ღირშესანიშნაობებისადმი ინტერესის გაღვივებას. საანგარიშო პერიოდში განხორციელდა ოთხი ტური: ქუთაისი-ბორჯომი-ვარძია-რაბათის, თბილისი-გორი-მცხეთა და სვანეთი-სამეგრელოს მიმართულებით გაიგზავნენ ახალგაზრდები ორ ნაკადად, თითოეულ ტურში მონაწილეობდა 40 ახალგაზრდა, რომლებიც უზრუნველყოფილი იყვნენ ღამისთევით, სამჯერადი კვებით, ღონისძიებაში ჩართული იყვნენ ტრენერები და გიდები, ოთხივე ტურის ხარჯმა შეადგინა 36 430 ლარი.

ქვეპროგრამის კოორდინატორის ანაზღაურებამ საანგარიშო პერიოდში შეადგინა 3 780 ლარი.

9 612 ლარის აუთვისებლობა გამოწვეულია ტენდერის შედეგად მიღებული ეკონომიით;

საანგარიშო პერიოდში ქვეპროგრამა განხორციელდა დაბრკოლებების გარეშე.

**საანგარიშო პერიოდის შესრულების მაჩვენებელი 92,7 %-ია.**

*ქვეპროგრამა - გართობა და შემეცნება*

წლის დაზუსტებული გეგმა შეადგენს 333,5 ათას ლარს, საკასო ხარჯი \_ 321,8 ათას ლარს.

საანგარიშო პერიოდში დაფინანსდა შემდეგი ღონისძიებები:

1. პეინტბოლ ჩემპიონატი - ღონისძიების ფარგლებში ქალაქ ბათუმში შეიქმნა 6 კაციანი 32 გუნდი და ხელვაჩაურის, შუახევის, ქედის, ხულოს და ქობულეთის მუნიციპალიტეტში, თითოეულში 6 კაციანი 16 გუნდი, რომელთა შორის გაიმართა შეჯიბრებები. შემდგომ ეტაპზე ექვსივე მუნიციპალიტეტში გამარჯვებულ გუნდებს შორის გაიმართა ფინალური ტურნირი ბათუმში. ღონისძიება მოიცავდა მსაჯის, ასევე სამი ტრენერის მომსახურებას, რომლებიც პასუხისგებელნი იყვნენ მონაწილეთა ინსტრუქტაჟზე და უსაფრთხოების წესების დაცვაზე, თითოეული მონაწილე უზრუნველყოფილი იყო დამცავი აღჭურვილობით, სპეციალური პნევმატური იარაღით და ტყვიებით, თამაშები იმართებოდა დამცავი ბადით შემოღობილ სპეციალურად მოწყობილ მოედანზე. ღონისძიების ხარჯი შეადგენს 33 950 ლარს;
2. კიბერ ფესტივალი - ღონისძიება გულისხმობდა ვიდეო თამაშების მოყვარული ახალგაზრდების თავშეყრასა და მათთვის სხვადასხვა ჟანრში შეჯიბრებების ჩატარებას, ღონისძიების ფარგლებში ცენტრის მიერ 6 დღით დაქირავებულ იქნა სპეციალური აპარატურა. ღონისძიება განხორციელდა საქართველოს კიბერ სპორტის ფედერაციის თანადაფინანსებით. სსიპ ახალგაზრდობის რეგიონული ცენტრის მიერ გაწეული ხარჯი 19 500 ლარია;
3. ახალგაზრდობის საერთაშორისო დღე - ღონისძიების ფარგლებში განხორციელდა სხვადასხვა აქტივობა, კერძოდ: მოეწყო სცენა, ხელნაკეთი ნივთების გამოფენა-გაყიდვისთვის მოეწყო დახლები, თემატური კუთხეები, მოეწყო ნატოსა და ევროკავშირის, ასევე ახალგაზრდობის რეგიონული ცენტრის საინფორმაციო კუთხეები, ჩატარდა სამი მოწვეული და ერთი ადგილობრივი მუსიკალური ბენდის კონცერტი. ფესტივალზე მოწვეული იყო ორი დიჯეი, მოეწყო შეჯიბრებები, შეჯიბრებებში გამარჯვებულებს გადაეცათ სიმბოლური პრიზები და ა.შ. ღონისძიების ხარჯი შეადგენს 54 350 ლარს;
4. სტუდენტური ფესტივალი - ღონისძიების ფარგლებში განხორციელდა სხვადსახვა აქტივობა, კერძოდ: კულტურული, გასართობ-შემეცნებითი, ფიზიკური აქტივობები და შეჯიბრებები. ღონისძიებაზე მოწვეული იყო ორი დიჯეი, ჩატარდა ორი მოწვეული და ერთი ადგილობრივი პოპულარული მუსიკალური ბენდის კონცერტი, უნივერსიტეტისა და პროფესიული სასწავლებლების სტუდენტებისთვის მოეწყო 10 სტენდი, ხელნაკეთი ნივთების გამოფენა-გაყიდვისთვის მოეწყო დახლები, მასტერკლასისთვის მოეწყო კუთხეები, გიფისა (GIF) და ფოტო გადაღებისთვის მოეწყო ჯიხური, მოეწყო სხვადასხვა სახის შეჯიბრება: ბოგირის გადაქაჩვა, ჯენგა, მინი გოლფი, საქართველოს რუკის გამოსახულების მქონე ფაზლის აწყობა, ბურთის ბადეში მოთავსება, იქსიკი და ნულიკი, კლდეზე ცოცვა, ლაზერ თაგი, ბარის შეჯიბრი, მაგიდის ტენისი და ნავებით შეჯიბრი. ღონისძიებისთვის თითოეულ ლოკაციაზე თემატურად მოეწყო დეკორაციები, გაიცა პრიზები და ა.შ. ღონისძიების ხარჯი შეადგენს 52 640 ლარს;
5. ,,სანამ ახალგაზრდა ხარ“ - ფარგლებში საანგარიშო პერიოდში განხორციელდა მრავალფეროვანი მედია პროგრამის „სანამ ახალგაზრდა ხარ“ ათი სიუჯეტის მომზადება, ხარჯმა შეადგინა 98 999 ლარი;
6. სტუდენტური იუმორისტული ლიგა - ღონისძიება ჩატარდა მხიარულთა და საზრიანთა კლუბის ორგანიზებით, როგორც მუნიციპალურ, აგრეთვე რეგიონის სასწავლებლის სტუდენტებს შორის, შეჯიბრების წამყვანზე, მუსიკალურ და ხმის რეჟისორზე, სცენარისტებზე, ვიზაჟისტებზე და ა.შ გაიცა ჰონორარი, მოეწყო სცენა და გამარჯვებულ გუნდს გადაეცა პრიზი 3000 ლარის ოდენობით. სულ ღონისძიების ხარჯი შეადგენს 20 000 ლარს;
7. სასკოლო იუმორისტული ლიგა - აჭარის ყველა მუნიციპალიტეტის სკოლების მიერ წარმოდგენილ გუნდებს ჩაუტარდათ მასტერკლასები სასცენო ხელოვნებაში, იუმორისტული ნომრების წერაში. გაიმართა შესარჩევი და ფინალური შეჯიბრებები, შესარჩევ ტურებში მონაწილეობდა 30 გუნდი, ხოლო ფინალურ შეჯიბრებაში \_ 7 გუნდი. შეჯიბრების წამყვანზე, მუსიკალურ და ხმის რეჟისორზე, სცენარისტებზე, ვიზაჟისტებზე და ა.შ გაიცა ჰონორარი, მოეწყო სცენა და გამარჯვებულ გუნს გადაეცა პრიზი 2000 ლარის ოდენობით. სულ ღონისძიების ხარჯი შეადგენს 40 000 ლარს.

ქვეპროგრამის კოორდინატორის ანაზღაურებამ საანგარიშო პერიოდში შეადგინა 2 400 ლარი.

ქვეპროგრამის ღონისძიების კიბერ ფესტივალის ორგანიზება ხორციელდებოდა ორ ეტაპად, მეორე ეტაპი გულისხმობდა პირველ ეტაპზე კიბერ ფესტივალის გამარჯვებული გუნდის მონაწილეობას საერთაშორისო ღია ფესტივალზე სახელწოდებით „Dreamhack Dota2 –BYOC”, შვედეთში, ქალაქ იენჩეპინგში. ორგანიზაციამ ვერ უზრუნველყო ნაკისრი ვალდებულებების შესრულება, შეწყვეტილი იქნა ხელშეკრულება. სახელმწიფო შესყიდვების სააგენტოს გაეგზავნა წერილი ორგანიზაციის შავ სიაში შეყვანის თაობაზე. ზემოაღნიშნულიდან გამომდინარე ღონისძიებაში 7 500 ლარი ვერ იქნა ათვისებული;

ღონისძიება ,,სტუდენტურ ფესტივალში“ ტენდერის შედეგად გამოწვეული ეკონომია შეადგენს 2 360 ლარს;

ქვეპროგრამის კოორდინატორის ანაზღაურებამ საანგარიშო პერიოდში დაგეგმილი 4 200 ლარის ნაცვლად შეადგინა 2 400 ლარი, ვინაიდან ქვეპროგრამის კოორდინატორი აყვანილ იქნა დაგვიანებით. 1 800 ლარი წარმოადგენს აუთვისებელ თანხას.

საანგარიშო პერიოდში ქვეპროგრამა განხორციელდა დაბრკოლებების გარეშე.

**საანგარიშო პერიოდის შესრულების მაჩვენებელი 96,5 %-ია.**

*პროგრამა - ახალგაზრდობის ცნობიერების ამაღლება და მოხალისეობრივი საქმიანობის ხელშეწყობა*

პროგრამა შედგება ორი ქვეპროგრამისგან: ,,კონფერენციები და ფორუმები“ და ,,მოხალისეობა“.

*ქვეპროგრამა - ,,კონფერენციები და ფორუმები“*

წლის დაზუსტებული გეგმა შეადგენს 113,5 ათას ლარს, საკასო ხარჯი \_ 95,3 ათას ლარს.

საანგარიშო პერიოდში დაფინანსდა შემდეგი ღონისძიებები:

1. წარმატების ფორმულა - ღონისძიება გულისხმობდა ღია საჯარო ლექციის ჩატარებას კარიერული მიღწევებისა და გამოცდილების კუთხით, ლექცია მიმდინარეობდა 3 დღის განმავლობაში, რომლებსაც უძღვებოდა გამოცდილი სპიკერი. ლექციას ესწრებოდა 500 ახალგაზრდაზე მეტი. სახელშეკრულებო თანხა 11 777 ლარია;
2. საერთაშორისო ახალგაზრდული ფორუმი - ღონისძიება გულისხმობდა ღია საჯარო ლექციის ჩატარებას, ღონისძიებას უძღვებოდნენ ერთი უცხოელი და ორი ადგილობრივი სერტიფიცირებული ტრენერი. ღია საჯარო ლექციის თემატიკას წარმოადგენდა ახალგაზრდობის პოლიტიკის დოკუმენტის განხილვა და საერთაშორისო ახალგაზრდული გამოცდილების გაზიარება და განხილვა, რაც ხელს შეუწყობს ახალგაზრდებს შორის კულტურულ-შემეცნებითი და ინტელექტუალური ღირებულებების გაცვლას. საკონფერენციო დარბაზი აღჭურვილი იყო ყველა საჭირო ინვენტარით, მონაწილეები უზრუნველყოფილი იყვნენ ტრანსპორტით, ღამისთევითა და კვებით, ტრენერებზე გაიცა ჰონორარი. ხარჯი 55 036 ლარია;

1. სემინარები აქტუალურ თემებზე - სემინარს ჰქონდა ღია საჯარო ლექციის ფორმატი, ლექციები ჩატარდა ექვსივე მუნიციპალიტეტში და მიმდინარეობდა 7 დღის განმავლობაში. სემინარის თემატიკას წარმოადგენდა შეზღუდული შესაძლებლობების მქონე პირთა უფლებები, სოციალური და საგანმანათლებლო ინკლუზია, ძალადობა, ჩაგვრა და ა.შ ღონისძიების ბიუჯეტით დაფინანსდა ტრენერებისა და ტრენერის ასისტენტის მომსახურება, მათი ტრანსპორტირება, მონაწილეთა კვება, საკონფერენციო სივრცის დაქირავება, მონაწილეებისთვის საკანცელარიო საქონლისა და სერთიფიკატების გაცემა. ხარჯი შეადგენს 16 277 ლარს;
2. საერთაშორისო კონფერენციებსა და ფორუმებში მონაწილეობის მხარდაჭერა - ღონისძიება გულისხმობდა საზღვარგარეთ კონფერენციებში, ფორუმებსა და საბანაკე ტიპის აქტივობებში ახალგაზრდების ჩართულობის ხელშეწყობას. საანგარიშო პერიოდში ანაზღაურდა 7 ახალგაზრდის ავიაბილეთისა და საწევროს თანხა. ხარჯი 10 803 ლარს შეადგენს;

ქვეპროგრამის კოორდინატორის ანაზღაურებაა 1 400 ლარი.

ქვეპროგრამის ღონისძიების ,,საერთაშორისო კონფერენციებსა და ფორუმებში მონაწილეობის მხარდაჭერა“ ფარგლებში საანგარიშო პერიოდში დაგეგმილი იყო 15 ახალგაზრდის საზღვარგარეთ კონფერენციებში, ფორუმებსა და საბანაკე ტიპის აქტივობებში მონაწილეობის ხელშეწყობის მიზნით ავიაბილეთისა და საწევროს თანხის ანაზღაურება, თუმცა დაფინანსდა 7 ახალგაზრდა. აღნიშნულიდან გამომდინარე, ღონისძიებაში აუთვისებელი თანხა შეადგენს 4 197 ლარს. ასევე, ტენდერის შედეგად გამოწვეული ეკონომია ჯამში 12 140 ლარია, ქვეპროგრამის კოორდინატორის ხელფასი გათვლილი იყო 6 თვეზე, კოორდინატორი აყვანილ იქნა მოგვიანებით და აუთვისებელი თანხა შეადგენს 1 900 ლარს.

საანგარიშო პერიოდში ქვეპროგრამა განხორციელდა დაბრკოლებების გარეშე.

**საანგარიშო პერიოდის შესრულების მაჩვენებელი 83,9 %-ია.**

*ქვეპროგრამა - ,,მოხალისეობა“*

წლის დაზუსტებული გეგმა შეადგენს 18,1 ათას ლარს, საკასო ხარჯი \_ 16,9 ათას ლარს.

საანგარიშო პერიოდში დაფინანსდა შემდეგი ღონისძიებები:

ქვეპროგრამის თანახმად სახელმწიფოს დამხმარე ორგანიზაციასთან „წითელ ჯვართან “ ერთად დაგეგმილი იყო საერთო კაბინეტის შექმნა, რომელიც ხელს შეუწყობს ახალგაზრდების ხელმისაწვდომობას რეგიონში არსებულ სერვისებზე. ახალგაზრდებს ჩაუტარდებათ ტრენინგები სხვადასხვა მიმართულებით, აღნიშნული ტრენინგები ხელს შეუწყობს ახალგაზრდების ცხოვრებისეული უნარ-ჩვევების, პირველადი და ფსიქოლოგიური დახმარების, პროექტების წერა/მართვის, კატასტროფების მართვის (პრევენცია, მზადყოფნა, რეაგირება, აღდგენითი მექანიზმები), პროფესიული ორიენტაციის, რეზიუმეს წერის უნარების გამომუშავებას.

ქვეპროგრამის განსახორციელებლად სსიპ ახალგაზრდობის რეგიონულ ცენტრსა და „საქართველოს წითელი ჯვრის საზოგადოება“- ს შორის გაფორმებულ იქნა ხელშეკრულება, ჩამოყალიბდა სამუშაო ქსელი, დაიგეგმა და განხორციელდა საინფორმაციო შეხვედრები თითოეულ მუნიციპალიტეტში ახალგაზრდებთან. ახალგაზრდების მობილიზება მოხდა ადგილობრივი მუნიციპალიტეტის ჩართულობით. საქართველოს წითელი ჯვრის საზოგადოების, ახალგაზრდობის რეგიონული ცენტრის თანამშრომლები და მოხალისეები იმყოფებოდნენ თითოეულ მუნიციპალიტეტში, რათა შეხვედროდნენ ახალგაზრდებს და მიეწოდებინათ მათთვის ინფორმაცია პროექტების, აქტივობების, მიზნებისა და გეგმების შესახებ. ექვსივე მუნიციპალიტეტში შერჩეულ ახალგაზრდებს ჩაუტარდა ტრენინგები სხვადასხვა მიმართულებით, ჩატარდა ასევე სესია ახალგაზრდებთან, შეხვედრის თემატიკას წარმოადგენდა მოხალისეობა. შეხვედრა საკმაოდ ინტერაქტიულად ჩატარდა და საუბარი მიმდინარეობდა მოხალისეობის მნიშვნელობაზე საზოგადოებისთვის, ასევე ახალგაზრდების როლზე. საანგარიშო პერიოდში ღონისძიების ხარჯი შეადგენს 9 750 ლარს.

ქვეპროგრამის კოორდინატორის ანაზღაურებამ საანგარიშო პერიოდში შეადგინა 7 200 ლარი.

1 200 ლარის აუთვისებლობაა კოორდინატორის ანაზღაურების კომპონენტში. ხარჯმა საანგარიშო პერიოდში დაგეგმილი 8 400 ლარის ნაცვლად შეადგინა 7 200 ლარი, ვინაიდან ქვეპროგრამის კოორდინატორი აყვანილი იქნა ერთი თვის დაგვიანებით და შესაბამისად 1 200 ლარი წარმოადგენს აუთვისებელ თანხას.

საანგარიშო პერიოდში ქვეპროგრამა განხორციელდა დაბრკოლებების გარეშე.

**საანგარიშო პერიოდის შესრულების მაჩვენებელი 93,4 %-ია.**

*პროგრამა - კარიერული განვითარებისა და ახალგაზრდული ინიციატივების მხარდაჭერა*

პროგრამა შედგება ორი ქვეპროგრამისგან: ,,კარიერული განვითარების ხელშეწყობა’’ და ,,ახალგაზრდული ინიციატივების მხარდაჭერა“.

*ქვეპროგრამა - ,,კარიერული განვითარების ხელშეწყობა’’*

წლის დაზუსტებული გეგმა შეადგენს 193,3 ათას ლარს, საკასო ხარჯი \_ 121,3 ათას ლარს.

საანგარიშო პერიოდში დაფინანსდა შემდეგი ღონისძიებები:

1. საერთაშორისო საზაფხულო სკოლის ღონისძიების ფარგლებში 5 შერჩეული ახალგაზრდა გაიგზავნა ჰაიდელბერგი, გერმანიაში ინგლისური ენის ინტენსიურ კურსებზე და 16 ახალგაზრდა ლატვიაში, ბიზნესი, ინჟინერია და სოციალური პერსპექტივების კურსებზე. ახალგაზრდები უზრუნველყოფილი იყვნენ კვებით და განთავსებით, ასევე გადახდილი იქნა სასწავლო კურსის საფასური, მგზავრობის საფასური ახალგაზრდებზე გაიცა ერთჯერადი გასაცემის სახით, თანხით 27 035 ლარი, სულ საზაფხულო სკოლის ხარჯმა შეადგინა 79 235 ლარი;
2. საზღვარგარეთ სტაჟირების - ფარგლებში საანგარიშო პერიოდში 13 ახალგაზრდა გაიგზავნა საზღვარგარეთ სხვადასხვა გაცვლით პროგრამაში მონაწილეობის მისაღებად. მათ დაუფინანსდათ ავიაბილეთისა და სწავლის საფასური, ღონისძიება განხორციელდა AIESEC (აისეკი) საქართველოსთან თანამშრომლობით, თანამშრომლობის ფარგლებში მიმღებ ქვეყანაში ახალგაზრდების განთავსება და კვება განახორციელა აღნიშნულმა ორგანიზაციამ. ღონისძიების საკასო ხარჯი შეადგენს 18 904 ლარს;
3. ტრენინგები \_ ღონისძიების ფარგლებში ექვსივე მუნიციპალიტეტში ჩატარდა 7 ტრენინგი (მათ შორის 2 ბათუმში). შვიდივე ტრენინგს ესწრებოდა 210 ახალგაზრდაზე მეტი. თემატიკას წარმოადგენდა მეწარმეობა, სამეწარმეო ორგანიზაციის განვითარების ეტაპები, ფუნქციონირების ძირითადი საკითხები, აგრო ბიზნესი, მენეჯმენტის არსი და ფუნქციები, კომერციული საქმიანობის დაგეგმვა და მიზნების დასახვა, ბიზნეს-გეგმა და მისი ელემენტები. ღონისძიების მონაწილეები უზრუნველყოფილი იყვნენ კვებით, მონაწილეებზე გაიცა სხვადასხვა სახის საკანცელარიო საქონელი და სერთიფიკატები. ღონისძიების საკასო ხარჯი შეადგენს 17 977 ლარს;
4. კარიერული განვითარების მხარდაჭერის - ფარგლებში სხვადასხვა ორგანიზაციასთან გაფორმებულ იქნა ხელშეკრულებები ახალგაზრდების დასაქმებასთან დაკავშირებით. ორგანიზაციებმა აღნიშნული ხელშეკრულებით აიღეს ვალდებულება, არანაკლებ 300 ლარის ოდენობით ყოველთვიურად ხელფასის გაცემასთან დაკავშირებით, ხოლო ცენტრის მიერ გაიცა ყოველთვიურად თითოეულ ბენეფიციარზე 192 ლარი. ნოემბრის თვეში აღნიშნული ღონისძიებით დაფინანსდა ცხრა, ხოლო დეკემბერში \_ ათი ახალგაზრდა. საკასო ხარჯი შეადგენს 3 648 ლარს;

საანგარიშო პერიოდში ქვეპროგრამის კოორდინატორის ანაზღაურებამ შეადგინა 1 550 ლარი.

71 986 ლარის აუთვისებლობა გამოწვეულია შემდეგი გარემოებით:

ღონისძიების ,,საერთაშორისო საზაფხულო სკოლა“ ფარგლებში დაგეგმილი იყო 40-მდე ახალგაზრდის გაგზავნა საზღვარგარეთ სხვადასვა დაწესებულებაში. ფაქტობრივად გაიგზავნა 21 ახალგაზრდა, ვინაიდან გაიზარდა საზაფხულო სკოლებში მონაწილეობის საფასური. ღონისძიების აუთვისებელი თანხა შეადგენს 765 ლარს;

ღონისძიება ,,საზღვარგარეთ სტაჟირება“ ხორციელდება ორგანიზაცია AIESEC საქართველოსთან თანამშრომლობით. ღონისძიების ფარგლებში დაგეგმილი იყო 40-მდე ახალგაზრდის გაგზავნა საზღვარგარეთ სხვადასხვა გაცვლით პროგრამაში, საანგარიშო პერიოდში გაიგზავნა 13 ახალგაზრდა, ცენტრის მიერ გამოცხადებულ კონკურსზე 70-მდე აპლიკანტმა შემოიტანა განაცხადი, საიდანაც შეირჩა 50. შერჩეულმა კონკურსანტებმა ძირითადად სწავლის განრიგის გამო ბოლო ეტაპზე უარი განაცხადეს ღონისძიებაში მონაწილეობაზე, რამაც გამოიწვია თანხის აუთვისებლობა 37 096 ლარის ოდენობით;

ღონისძიებაში ,,ტრენინგები“ ტენდერის შედეგად გამოწვეული ეკონომია შეადგენს 7 023 ლარს.

კარიერული განვითარების მხარდაჭერის ღონისძიებაში აუთვისებელ თანხას წარმოადგენს 25 352 ლარი. თანხის აუთვისებლობა გამოწვეულია იმ გარემოებით, რომ ღონისძიება ითვალისწინებდა სხვადასხვა ორგანიზაციაში ვაკანტური ადგილების მოძიებას და ახალგაზრდების დასაქმებას, პროფილური მიმართულებების თავსებადობას კონკრეტულ პოზიციებზე. ცენტრის მიერ მოძიებულ იქნა 18 ვაკანსია, სადაც 114 ახალგაზრდის განაცხადი განიხილებოდა, თუმცა ნოემბრის თვეში ორგანიზაციების მხრიდან შერჩეული და დასაქმებული იქნა ცხრა, ხოლო დეკემბრის თვეში \_ ათი ახალგაზრდა.

ქვეპროგრამის კოორდინატორის ანაზღაურებამ საანგარიშო პერიოდში დაგეგმილი 3 300 ლარის ნაცვლად შეადგინა 1 550 ლარი, ვინაიდან ქვეპროგრამის კოორდინატორი აყვანილ იქნა სამი თვის დაგვიანებით და შესაბამისად, 1 750 ლარი წარმოადგენს აუთვისებელ თანხას.

საანგარიშო პერიოდში ქვეპროგრამა განხორციელდა დაბრკოლებების გარეშე.

**საანგარიშო პერიოდის შესრულების მაჩვენებელი 62,7 %-ია.**

*ქვეპროგრამა - ,,ახალგაზრდული ინიციატივების მხარდაჭერა“*

წლის დაზუსტებული გეგმა შეადგენს 26,4 ათას ლარს, საკასო ხარჯი \_ 24,2 ათას ლარს.

ქვეპროგრამის თანახმად სახელმწიფოს დამხმარე ორგანიზაცია „წითელ ჯვართან“ ერთად დაგეგმილია აჭარის ყველა მუნიციპალიტეტში მცხოვრები ახალგაზრდებისთვის პროექტების წერის კურსის ჩატარება, საგრანტო პროგრამების მოძიების ტექნიკის შესწავლა. ღონისძიება მოიცავს ხუთდღიან ტრენინგებს მუნიციპალიტეტებში, სამ დღიანი პროექტის წერის კურსს და მცირე სამეწარმეო პროექტების კონკურსს. ღონისძიება მოიცავს ახალგაზრდების ტრანსპორტირების, განთავსების, საკონფერენციო სივრცეებისა და ტრენერების ჰონორარის ხარჯებს.

ღონისძიების განსახორციელებლად სსიპ ახალგაზრდობის რეგიონულ ცენტრსა და „საქართველოს წითელი ჯვრის საზოგადოება“-ს შორის გაფორმებულ იქნა ხელშეკრულება, პროექტის ფარგლებში ექვსივე მუნიციპალიტეტში ჩატარდა ტრენინგები პროექტის წერაში, ტრენინგების შედეგად ახალგაზრდებმა თითოეულ მუნიციპალიტეტში ჩაატარეს პროექტის წერის შეხვედრები ახალგაზრდებთან და ადგილობრივი საჭიროებიდან გამომდინარე შეიმუშავეს პროექტები, ჯამში შემუშავებული იქნა 25 მცირე ინიციატივა/პროექტი, რომელთაგან კომისიამ შემუშავებული კრიტერიუმების შესაბამისად შეარჩია 14. გამარჯვებული მცირე პროექტებისთვის შესყიდულ იქნა შესაბამისი მასალები. ხარჯის სახით გაწეულია 23 100 ლარი.

კოორდინატორის ანაზღაურებამ შეადგინა 1 100 ლარი.

ქვეპროგრამით საანგარიშო პერიოდში გათვალისწინებული იყო კოორდინატორის ანაზღაურება 3 300 ლარი. კოორდინატორი აყვანილ იქნა მოგვიანებით, რის გამოც აუთვისებელი თანხა შეადგენს 2 200 ლარს.

საანგარიშო პერიოდში ქვეპროგრამა განხორციელდა დაბრკოლებების გარეშე.

**საანგარიშო პერიოდის შესრულების მაჩვენებელი 91,6 %-ია.**

*პროგრამა - ახალგაზრდობის ინტელექტუალურ-კულტურული განვითარების მხარდაჭერა*

პროგრამა შედგება ორი ქვეპროგრამისგან: ,,ინტელექტუალური თამაშები’’ და ,,კულტურა და ხელოვნება“.

*ქვეპროგრამა - ,,ინტელექტუალური თამაშები’’*

წლის დაზუსტებული გეგმა შეადგენს 165,8 ათას ლარს, საკასო ხარჯი \_ 160,9 ათას ლარს.

საანგარიშო პერიოდში დაფინანსდა შემდეგი ღონისძიებები:

1. რა? სად? როდის? ღონისძიებების ფარგლებში დაფინანსდა ბათუმის საზაფხულო ჩემპიონატის 16 ტური, ბათუმის რეგულარული სასკოლო ჩემპიონატის 4 ტური, ბათუმის რეგულარული სტუდენტური ჩემპიონატის 4 ტური, აჭარის სასკოლო ჩემპიონატის 3 ტური, აჭარის სტუდენტური ჩემპიონატის 3 ტური, ჩატარდა ბათუმის ინტელექტუალური ფესტივალი (2 ეტაპი) და აჭარის სასკოლო ჩემპიონატის ფინალი, გაიცა პრიზები. სულ ჩატარდა 33 ღონისძიება, რისთვისაც გაწეული იქნა ხარჯი 59 400 ლარის ოდენობით;
2. ღონისძიება ,,დებატ კლუბი“ წარმოადგენს საბანაკე ტიპის დებატების ჩემპიონატს, რომელიც ჩატარდება წელიწადში ორჯერ. ღონისძიების ორგანიზებისთვის ააიპ „საქართველოს დებატებისა და განათლების ინსტიტუტთან“ გაფორმდა ხელშეკრულება. პირველ ეტაპზე მონაწილეობდა 40 ახალგაზრდა, რომლებიც 5 დღის განმავლობაში იმყოფებოდნენ დაბა ბაკურიანში. მონაწილეები უზრუნველყოფილი იყვნენ ტრანსპორტით, ღამისთევითა და სამჯერადი კვებით, ღონისძიება მოიცავდა 5 ტრენერის მომსახურებას, მონაწილეებს გადაეცათ პრიზები და სერთიფიკატები. ღონისძიების ხარჯი შეადგენს 70 000 ლარს;
3. ღონისძიება ,,სითი გეიმი“ გულისხმობს სტრატეგიული თამაშის ორგანიზებას. თამაში გრძელდებოდა სამი დღის განმავლობაში, სადაც წინასწარ დარეგისტრირებული გუნდები (3-დან 5-მდე წევრი) ღებულობდნენ მონაწილეობას. მეორე ეტაპზე გადავიდა ოცი გუნდი, მესამე ეტაპზე \_ 10 გუნდი, ხოლო ფინალში \_ 5 გუნდი. პირველ, მეორე და მესამე ადგილზე გასულ გუნდებზე გაიცა ფულადი ჯილდო 10 000 ლარის ოდენობით. ასევე, მონაწილეებზე გაიცა ბრენდირებული მაისურები და სამკლაურები. ღონისძიების ხარჯი შეადგენს 29 600 ლარს;

ქვეპროგრამის კოორდინატორის ანაზღაურებამ საანგარიშო პერიოდში შეადგინა 1 958 ლარი.

აუთვისებლობა, 4 892 ლარი, გამოწვეულია შემდეგი მიზეზებით: ქვეპროგრამის კოორდინატორის გეგმა შეადგენს 3 850 ლარს, ხოლო ხარჯი \_ 1 958 ლარს. აუთვისებელი თანხა შეადგენს 1 892 ლარს, ვინაიდან კოორდინატორი აყვანილ იქნა დაგვიანებით და 3 000 ლარი წარმოადგენს ქვეპროგრამის ღონისძიებებში ტენდერის შედეგად გამოწვეულ ეკონომიას.

საანგარიშო პერიოდში ქვეპროგრამა განხორციელდა დაბრკოლებების გარეშე.

**საანგარიშო პერიოდის შესრულების მაჩვენებელი 97,0 %-ია.**

*ქვეპროგრამა - ,,კულტურა და ხელოვნება’’*

წლის დაზუსტებული გეგმა შეადგენს 18,3 ათას ლარს, ხოლო საკასო ხარჯი \_ 16,6 ათას ლარს.

საანგარიშო პერიოდში დაფინანსდა შემდეგი ღონისძიებები:

ღონისძიების ფარგლებში დაგეგმილი იყო ხელოვნების სხვადასხვა დარგით დაინტერესებული ახალგაზრდებისთვის აჭარის ხუთივე მუნიციპალიტეტში კულტურულ-შემოქმედებითი ღონისძიებების ორგანიზება, როგორიცაა: გამოფენები, პერფორმანსები, მასტერკლასები სხვადასხვა მიმართულებით. ღონისძიების ფარგლებში დაფინანსდა ღონისძიების ორგანიზების ხარჯები.

ქვეპროგრამის ღონისძიების ფარგლებში დამწყები და მოყვარული სტუდენტების მიერ აჭარის ხუთივე მუნიციპალიტეტში დაიდგა 7 მონოპიესა, შეძენილ და გადაცემულ იქნა მონოპიესებისთვის საკანცელარიო და სხვა ნივთები, ჩატარდა მასტერკლასები დამსწრე პირებისათვის, მოეწყო გამოფენები, პროექტში მონაწილეები უზრუნველყოფილი იყვნენ ტრანსპორტით, ღამისთევითა და კვებით. ღონისძიების ხარჯი შეადგენს 15 000 ლარს.

ქვეპროგრამის კოორდინატორის ანაზღაურებამ საანგარიშო პერიოდში შეადგინა 1 652 ლარი.

ქვეპროგრამით საანგარიშო პერიოდში გათვალისწინებული იყო კოორდინატორის ანაზღაურება 3 300 ლარი. ხარჯი შეადგენს 1 652 ლარს, ხოლო 1 648 ლარი წარმოადგენს ეკონომიას.

საანგარიშო პერიოდში ქვეპროგრამა განხორციელდა დაბრკოლებების გარეშე.

**საანგარიშო პერიოდის შესრულების მაჩვენებელი 91,0 %-ია.**

*პროგრამა - სტრატეგიული დაგეგმარებისა და ეფექტური კომუნიკაციის ხელშეწყობა*

პროგრამას აქვს ერთი ქვეპროგრამა - ,,YRG-ახალგაზრდების განვითარების ცენტრი“

*ქვეპროგრამა - ,,YRG-ახალგაზრდების განვითარების ცენტრი“*

ქვეპროგრამის ფარგლებში გათვალისწინებული იყო მრავალფუნქციური ელექტრონული პლატფორმის შექმნა, რომელიც ხელმისაწვდომი იქნება web, android და ios სისტემებისთვის, სადაც თავს მოიყრის ორგანიზაციაში და მის გარეთ არსებული მიმდინარე პროექტები და პროგრამები.

YRG - ახარგაზრდების განვითარების ცენტრის ფარგლებში მომწოდებელ ორგანიზაციასთან გაფორმებულ იქნა ხელშეკრულება 31 997 ლარზე, რომლის ფარგლებშიც ორგანიზაციამ უზრუნველყო მრავალფუნქციური ელექტრონული პლატფორმის, ანუ ახალგაზრდობის რეგიონული ცენტრის ვებ გვერდის შექმნა. პლატფორმის მეშვეობით გამოვლინდებიან აქტიური ახალგაზრდები, რომლებიც მიიღებენ გარკვეულ პრივილეგიებს. პლატფორმა საშუალებას იძლევა მუდმივად წარმოებდეს კვლევა და შედგეს ცსტატისტიკა ღონისძიებების ეფექტურობისა და ახალგაზრდების ინტერესების შესახებ.

საანგარიშო პერიოდში ქვეპროგრამა განხორციელდა დაბრკოლებების გარეშე.

**საანგარიშო პერიოდის შესრულების მაჩვენებელი 100,0 %-ია.**